Verdens Bedste Brød - www.kvalimad.dk\nLangtidshævet og lækkert - Max M Rasmussen\nDet brød du får ud af denne opskrift er bedre end noget brød du kan købe hos en bager. Både herhjemme og i udlandet. Den unikke bagemetode, der foregår i en gryde, giver et helt særligt brød.\n625 gram mel (10 dl (1 ltr))\n5 dl (1/2 ltr) vand\ngær på størrelse med en ært (Ja så lidt skal du bruge)\nMan starter på brødet 12 timer før man skal bruge det. Dvs. enten om aftenen før, så det kan hæve natten over. Så kan man bage det om morgenen. Eller man starter om morgenen og så kan man bage det om aftenen. Brødet holder sig godt længe, så jeg plejer at sætte det over om aftenen.\nRør først gæren ud i vandet så det er jævnt fordelt. Brug en stor skål. Bland så salt og mel ned i vandet, og rør sammen med hænderne eller en grydeske. Det er kun nødvendigt at blande indtil alt melet er vådt.\nLad det hæve i 12 timer. Når det er hævet færdigt er det let, luftigt og fyldt med store bobler. Den lange hævning er grunden til at man ikke behøver at ælte brødet. Gæren gør det arbejde som du ellers skulle gøre selv. Den kan godt tåle at hæve længere.\nJeg hæver det altid ved stuetemperatur. Du kan dog godt lade dejen overnatte i køleskabet. Det bliver den kun bedre af.\nHæld dejen ud på et meldækket bord. Fold den sammen i 3 led. Først den ene vej og så den anden.\nLæg den eller i et smurt fad eller på et meldækket viskestykke og fold viskestykket sammen over den, og lad den hæve i 2 timer mere.\nProfessionelle bagere bruger en ovn med vanddamp i. Det har de fleste mennesker ikke. Men du kan få din skorpe endnu bedre end bagerens vha. et lille trick.\nDu skal bage brødet i en gryde inde i ovnen. Grydens låg holder dampen fra dejen inde. Så varer det længere om at skorpen sætter sig og bliver hård. Det gør at brødet hæver mere op inde i ovnen.\nVarm ovnen op til 250 grader. Kom en mellemstor gryde ind i ovnen. Dejen må kun kunne fylde gryden halvt op.\nNår dejen er hævet færdig vendes den over i den varme gryde. Der kommes låg på, og den sættes ind i ovnen.\nVær sikker på at ovnen er varm nok. Jeg venter som regel 15-30 minutter efter at ovnen siger den er varm nok. Ovnens termostat måler lufttemperaturen i ovnen, og den kan sagtens nå 250 grader inden alle metaldelene i ovnen er varmet ordentlig op. Er ovnen ikke varm nok bliver skorpen nemt for tynd og blød. Jeg bruger varmluftsovn.\nDen skal bage i 30 minutter ved 250 grader med låg\nEfter 30 minutter lader du den bage i 15 minutter ved 230 grader uden låg.\nLad brødet køle i mindst 20 minutter inden servering.\nDer er efterhånden mange spørgsmål og svar på denne opskrift, og mange af dem går igen. Så her er en oversigt over de oftest stillede spørgsmål. Fremover håber jeg så at jeg ikke behøver svare på spørgsmål der står i faq'en :-D\nVil man i øvrigt stille spørgsmål omkring opskrifter osv. så gør det venligst her og ikke via email. Så kan andre også få glæde af svaret.\nSp: Var du ikke med i GO' morgen Danmark?\nSv: Jo jeg var :-D Det var sjovt, og de var søde. Eneste ulempe var at jeg skulle op klokken 3:00 for at nå det :-S For dem der ikke så det, er der her et link til klip af udsendelsen. Jeg har ladet mig fortælle at der efterfølgende har været noget debat om brødet på P4. Men det har jeg dog ikke selv hørt. Der har også været en artikel i Politikken som giver noget mere baggrund: http://politiken.dk/tjek/tjekmad/tjekopskrifter/ECE1310445/fortaellingen-om-verdens-bedste-broed-der-kan-bages-af-en-fireaarig/\nSp: Hvorfor brænder mit brød fast i bunden af min gryde?\nSv: Fordi gryden ikke er varm nok. Varm ovnen op til de 250 grader. Kom så gryden i ovnen og lad den varme med i ½ time. Hvis de ved at din gryde fx er ½ timer om at blive varm så kan du bare sætte gryden ind fra starten og lade det hele stå i ½ timer til ovnen + ½ time til gryden. Dvs. 1 time i alt.\nSp: mit brød er færdigt, men det er klistret og flydende indvendigt. Hvorfor?\nSv: Det har fået for kort tid og/eller for lav temperatur.\nSp: Kan man ikke bare lade dejen hæve anden gang i gryden og så sætte det i ovnen.\nSv: Nej for så er din gryde ikke varm nok. Så brænder det fast, og brødet får for lidt. Det hjælper heller ikke med bagepapir ved denne metode.\nSp: Skal gryden smørres?\nSv: Nej! Så får du bare olie og brød brændt fast i gryden.\nSp: skal man investere i en dyr støbejernsgryde som den du bruger?\nSv: Nej. Det kan sagtens laves i en hvilken som helst ca. 4 liters gryde med tætsluttende låg. Fx en IKEA gryde som de fleste studerende har. Støbejern eller andet tykt gods er det bedste. Men det kan sagtens være en til få hundrede kroner. Jeg har en rund støbejernsgryde til 200,00, den laver brødet nøjagtigt lige så godt. Det er ligemeget om gryden er emaljeret eller ej. Det er et tilfælde at min er. Du kan også bruge en bradepande med staniol over.\nSp: Kan man bruge stegeso af glas eller keramik (römertopf), eller tupperware i stedet for?\nSv: ja det kan man sagens og med lige så godt resultat. Forvarm dem på samme måde som jerngryden. Du kan dog risikere at glas og keramik knækker pga varmeforskellen imellem dejen og stegesoen. Men brødet er ligeglad :-)\nSp: kan knoppen klare det høje temperaturer i ovnen?\nSv: Min har klaret det i 5 år, men det er over den temperatur fabrikken anbefaler. Skift evt. knoppen ud med en af metal. Eller brug de penge til at købe en billigere støbejernsgryde uden plastknop :-S\nSp: kan man lave en grovere udgave af brødet?\nSv: Ja! Udskift ca. 25% af melet med en grovere meltype. Mere end det, så hæver det ikke særligt godt op. Den grovere version bliver generelt ikke så luftige som med rent hvidt melt.\nSp: Skal dejen hæve i køleskabet eller ved stuetemperatur?\nSv: I Denne opskrift hæver dejen ved stuetemperatur. Men du kan godt lade den overnatte i køleskabet. Den skal så hæve det samme antal timer som normalt efter køleskabet. Så det er ikke fordi man sparer tid. Ok. Måske skal den hæve en time mindre, men ikke meget mere. Men dejen og brødet bliver faktisk bedre.\nSp: Kan den laves hurtigere?\nSv: Ja. Jeg laver indimellem "pankibrød" hvis jeg om morgenen kommer i tanke om at jeg skal bruge et brød om aftenen, men jeg har dog ikke skrevet tiderne ned :-S Ud over de ingredienser der er i opskriften tilsætter jeg 1 spsk eddike. Fx æblecider. Jeg nuldrer gæret ud i melet og varmer vandet op i en gryde så det er som vand fra den varme hane. Ca. 60 grader. Derefter blander jeg det sammen som normalt og lader det hæve. Det går ca. dobbelt så hurtigt. Ca. 4 timer for 1. hævning og ca. 1 time for anden hævning. Brødet er ikke heeelt så godt, men stadigvæk noget bedre end bagerens :-S\nEr du helt i desperat panik kan der faktisk laves en version som kun tager 1 time! Men den kræver at man ælter og varmer vandet op. Du kan bruge opskriften på "panikdej" fra denne side om pizza. Bare lad være med at komme olie i dejen.\nSp: Hvordan kan jeg opbevare brødet så det holder sig friskt og med den gode skorpe?\nSv: Det korte svar er "Det kan du ikke". I en papirspose holder brødet sig sprødt og frisk i ca. et døgn. Derefter tørrer det ud. I en plastpose holder det sig frisk i 3-4 døgn. Men skorpen ryger en tur. Jeg plejer at have det på køkkenbordet den første dag. Der hvor der bliver skåret af det vender jeg ned imod skærebrættet så det ikke tører ud. Om aftenen ryger det så i en plastpose til de næste dage. Efter 3-4 dage steger jeg skiverne på en pande med lidt olie eller smør.\nSp: Kan man bruge tørgær?\nSv: Ja. 1/4 tsk.\nSp: Kan jeg erstatte gæren med surdej\nSv: Hvis du fx tager halvt vand og halvt våd surdej, så ender du med et surdejsbrød der er lidt mere fast. Skal det være let og luftfyldt skal du stadgvæk tilsætte gær også. Derudover kan du bare bruge samme opskrift.\nSp: Gør det noget at det hæver over 12 timer?\nSv: Jeg hæver imellem 8 og 20 timer. Man kan dog godt komme til at overhæve det. Så bliver dejen helt løbende og vil ikke samles til en kugle inden det skal efterhæve de 2 timer. Har du brug for at det hæver i 24 timer så lad de 8-12 af dem være i køleskabet.\nSp: Kan man bage dobbelt portion:\nSv: jeg plejer at bruge to gryder så. Men ellers skal du bruge en ti liters gryde og så et stegetermometer. Den interne temperatur skal mindst være 94-98 grader. Ram fx. 96 grader. Du kan i øvrigt også bruge stegetermometeret på en almindelig portion. Se min artikel om bagning.\nSp: Hvor varm skal vandet være. Er det fingervarmt som i andre opskrifter?\nSv: Det er koldt vand fra hanen. Dejen skal hæve så længe at det ikke betyder noget som helst. Den får alligevel stuetemperatur i løbet af kort tid.\nSp: Kan man bruge dejen til boller?\nSv: Den er ikke god til boller. For meget skorpe i forhold til krummen. Men man kan lave fornuftige flutes og fantastiske pizza bunde. Til flutes skal lade dejen hæve og så forme til en kugle. Med den skal du tage en bred spartel og "klemme" seks strimler ud som du kommer på bagepapir. Ikke skære. Det ødelægger boblerne. Lad dem så efterhæve i 2 timer og kom dem i en 250 grader varm ovn. Helst på en varm pizzasten. Du kan lave 2-4 pizzaer af en portion dej. Afhængigt af hvor store og tykke du vil have dem. 2 pizzaer giver relativt tynde bunde der ca. fylder en hel bradepande.\nSp: Hvilken type mel bruger du?\nSv: Almindeligt hvidt hvedemel fra supermarkedet :-S Det giver et godt resultat. Vær opmærksom på at govere meltyper suger mere vand hvis du eksperimenterer.\nSp: Er det ved alm. ovn med over og undervarme eller varmeluft?\nSv: Alle mine opskrifter er med varmluft.\nHar du andre spørgsmål så bare spørg løs...\n#bageteknik #bagning #brød #gærbrød #opskrift #video opskrift\nHvordan kan det være, at nogen gangen, så sker der ingenting med dejen? Altså den hæver ikke i køleskabet, og forbliver en "fast" klump. Det er sket for mig et par gange efterhånden. Jeg gør præcis som du siger i opskriften (det er jo ikke så svært) og bruger frisk gær.\nDen hæver ikke i køleskabet...\nDet synes jeg heller ikke min gør\nDit køleskab er sikkert for koldt. Prøv at hold det på 5 gdr. C.\nGæren går næsten i dvale ved fx 2 gdr. C.\nJeg har fulgt din side i nogle år, og haft glæde af mange opskrifter/tips.\nJeg har et bage problem, som du måske kan hjælpe mig med.\nPå en restaurant fik jeg engang et fantastisk brød med manitopamel. Det var bagt i en “portionsform” på ca. 8x8cm og 8 - 10 cm høj.\nBødet havde en helt hvid, blød og luftig krumme. Lidt ligesom som hveder. Skorpen var Tynd, lys brun og lidt tør idet. ikke specielt sprød.\nJeg spurgte hvordan de lavede det, men det bliver for tørt i krummen.\n“SuRi” opskrift på brød\n900 g Manitopa mel\nDejen piskes godt igennem\nDer skal bruges en del vand til at få det af fingerne...\nHæver - bages\n5 min ved 250 gr.\n5 min ved 220 gr.\n5 min ved 200 gr.\nEvt brunes ved høj varme\nhar du et bud på, hvad jeg kan gøre ?\nPå forhånd tak 😋\nHejsa, min kæreste har lidt problemer med gluten fra alm. mel.\nHvad tænker du om brugen af sigtet speltmel istedet for alm.?\nDet lever op til navnet\nDet blev ligeså godt som som lovet, verdens bedste. Virkelig lækkert og holder sig frisk langt længere end "almindelig" hjemmebagt brød. Her er resultatet: http://www.flickr.com/photos/74157931@N00/3558385301/in/set-72157618556317573/ Jeg bagte den i en 32 cm Le Creuset støbejernsgryde (http://www.lecreuset.com/da-dk/Produkt-sortiment/Om-Stobejern/Gryder/Stegegryde-32cm/) og det blev fremragende Jeg havde lidt travlt så dejen fik kun lov til at hæve i 5-6 timer og efterhæve i 1 time. Brødet fik ikke lille smule for meget, så jeg tror jeg vil prøve med 25 min med og 10 min uden låg næste gang. -Lau\nHej Max. Nu har jeg kigget både FAQ-listen igennem og alle kommentarer men synes ikke jeg fandt svaret, så kan derfor med god samvittighed spørge dig:-) Jeg prøvede at lave et par pizzaer ud af denne dej, men hvordan er det lige man skal håndtere sådan en våddej? Man kan hverken rulle den eller presse den ud, og så slet ikke på et køkkenbord først. Jeg har ellers brugt mel nok på køkkenbordet, og hvis man vælger at lave den på bradepladen så når man at fylde hele pladen op med mel inden problemet er løst. Det kan også være et problem når man i forvejen ikke må punktere dejen - så er det ikke nemt at få den rullet ud. Skal man evt lave opskriften med mere mel i dejen fra starten? Eller vælge at rulle den med olie på hænderne ligesom din Foccasia opskrift - hva gør du? det bliver bare svært hvis det skal være en tynd dej. Jeg håber at du kan svare mig på dette og evt. sætte et svar opppe FAQ'en så alle måske kunne se det:-) Synes iøvrigt det er en rigtig god og nyttig side med kanon gode opskrifter - bruger næsten ikke andet mere.\nTak. Det er svært at skrive om, da det jo meget drejer sig om håndværk og fornemmelse. Jeg tror jeg vil lave en pizzabunds-video i stedet for. Men generelt. Del den i to. From det til kugler og lad det hvile hvis det er nødvendige. Vend dem i mel så de ikke klistrer. Pres dem flade med håndfladen. Hiv så i kanterne samtidig med at du presser ud fra midten. Drys mere mel på hvis den begynder at hænge i. Fortsæt indtil du har en pizzabund :-S\nTak for svaret, det prøver jeg lige. Men er det så på selve pladen man former den sådan, da jeg lidt forestiller mig at hvis den skal transporteres fra bordet til bradepanden så går den i stykker inden man får den lagt pga. den meget bløde konsistens? En video er endnu bedre - det ser jeg/vi frem til:-)\nHej hej. Jeg ville anbefale at bruge lidt rugmel når du laver pizza dej. Det gør den lidt fastere og nemmere at rulle ud\nbagning med damp\nHej Jeg har mulighed for at bage i en ovn, der også kan bage med damp. Den kan bage med ren damp, med en kombination af damp og "tør" varme og med ren "tør" varme. Hvordan gør man så, når man skal bage dette dejlige brød. Jeg har bagt det i en gryde, og det blev rigtig lækkert, men det kunne være sjovt også at bage det i den anden ovn. mvh. Christina\nEn af de ting der gør brødet godt, er at gryden støtter i siderne, så brødet ikke bliver fladt. Det kan du ikke uden gryden. Så du skal nok komme 150 gram mere mel i, så det bedre kan holde sig selv. Bag det ved 230 grader hele vejen, og giv det damp de første 20 minutter. Det skal nok ikke have meget over en ½ time samlet når det ikke er i en gryde.\nJeg har en dampovn fra electrolux. Jeg bager brødet på et med damp og varmluft.\nJeg folder dejen ind over sig selv med 1/3 fra hver side gentager på den anden led og en gang mere igen fra den anden led. strammer dejen lidt op hvis den glider fra hinanden. Jeg bruger mel på bordet og med våde fingre. Brødet bliver lagt i en bradepande fra scanpan, drysses med mel og hæver i 2 timer under plastik. Jeg bager det ved 230 grader i 25 minutter og 20 minutter ved 200 grader, på et bagestål midt i ovnen. Ved at bage det midt i ovnen får brødet en mørkere skorpe.\nBrødet på billedet er cirka 27x20 cm og cirka 14 cm højt.\nHej Max - hvor mange L kan der være i den gryde du bruger i videoen? Den ser større ud en 4 liter?\nSå kom Max på forsiden af politiken.dk http://politiken.dk/tjek/tjekmad/tjekopskrifter/ECE1310445/fortaellingen-om-verdens-bedste-broed-der-kan-bages-af-en-fireaarig/ Fed artikel!\nBrug af gryde!\nFørst en kommentar om brødet! Efter at have bagt og smagt det er min kommentar:"Dette er det brød jeg altid har villet bage, men ikke vidst hvordan. Det er ikke mindre end fantastisk.God i struktur og sejt som de bedste brød fra Frankrig og Italien." Jeg har bagt mit i en gryde jeg fandt i en second hand forretning. En rund støbejerns gryde som jeg gav 40,-kr for.Men i går fandt jeg osse en super gryde i "METRO" ikke en "cast iron" men en "cast alluminium"gryde så den er knap så tung. Desuden har den et glas låg så man kan følge med i bagningen.Jeg lavede et brød i den igår aftes (havde haft dej til hævning)og resultatet var fenomenalt. Hvis andre er interesseret i gryden hedder den "Alu-Guss- Bräter" , den er 33x21 cm og kan holde 5,5liter , så man kan sagtens bage dobbelt portion uden problem.Og så er der prisen, den er endnu bedre, kun ca. 250,-kr incl. moms, så hvorfor bruge penge på en dyr "le Creuset" som koster 5 gange så meget og vejer 4 gange så meget.\ngod ide ,jeg vil i metro i morgen ,det er rigtig de andre gryder er meget tunge ,og det er ikke sjovt når de er så varme ,men brødet er super ,og kan komme noget sigtemel eller andre meltyper i ,samt 5 kornsblanding eller andre kærner i ,det bliver rigtig godt til ost og pålæg ,mere et frokostbrød ,når der kommer grovere meltyper\nTak for en super pædagogisk side med virkelig brugbare opskrifter! Her et par små supplerende tips:\nLad den våde dej efterhæve på et stykke bagepapir i en hævekurv eller passende størrelse gryde eller skål. Når dejen skal over i den forvarmede gryde (Eller f.eks. Römertopf) løfter man bare bagepapiret indeholdende dejen over i gryden, således at bagepapiret “bager med”. Det er intet problem om bagepiret kommer i klemme mellem låg og gryde.\nBrødet bevarer sin facon fra forhævningen, og man kan på denne måde håndtere særdeles våde dejtyper.\nEndvidere: mesterbageren Chad Robertson drysser ris-mel på sit dej inden bagningen. Det giver et særdeles delikat udseende, idet ris-melen bevarer sit hvide udseende som kontrast til den mørke skorpe. Han ridser iøvrigt sit brød med et barbérblad lige inden bagningen - det virker super!\nHåndtering af dej under efterhævning. (Verdens bedste brød.)\nVar så heldig at finde en morsø-gryde på nettet til kun 100 kr. og fik prøvet bagning af i gryden her til formiddag. For pokker da et lækkert saftigt brød. Jeg bruger friskt kværnet mel med alle kim og skaller, både hvede og spelt og hæver med surdej, men metoden er præcis den samme. Det smager fantastisk, nærmest nøddeagtigt... Jeg er vild med din side, og har i øvrigt taget flere af dine kneb til mig. Tak for rigtig god inspiration. God weekend, hilsen Jannie Dickson\nTung gryde alternativ\nHej Jeg brugte 2 ovnfaste fade smurt med olie det ene som låg og fik verdens bedste brød\nKan man bruge mælk i stedet for vand? Og skal den i så fald hæve kortere tid, eller er dette netop grunden til at man ikke kan bruge mælk.\nKan sagtens laves uden gryde\nJeg bruger aldrig gryde, men laver det bare på en plade på bagepapir. Som regel som 2 flutes, nogengange som sandwichboller.\nSucces i Brasilien\nHej Max, Tusind tak for en af de bedste opskrifter jeg nogensinde har prøvet. Jeg bor i Brasilien, hvor brødet generelt set er møgkedeligt, men her er det lykkedes mig at lave verdens bedste brød med lokale ingredienser. Fantastisk! Svigermor var også imponeret ;) Vh, J. Schriver\nDen opskrift lyder vældig spænnende. Man får straks lyst til at prøve, MEN min ovn kan kun klare 230 grader. Hvad gør jeg? Opgiver eller bager lidt længre?\nBager lidt længere. Det vil ændre lidt på hvor meget det hæver op, men det giver ikke klasseforskel. Jeg er af vanens magt kommet til kun at skrue op på 230 grader. Det bliver godt brød alligevel.\nTak for dit beroligende svar. Jeg gør lige klar til frisk brød i morgen formiddag :-D\nHvis man vil slå et lidt større brød op (f.eks. 50% mere end i opskriften), skal bagetiden så forlænges tilsvarende? Johs.\nJeg bruger en 5 liters støbejernsgryde fra Ikea, og har derfor justeret opskriften lidt op, og hvor lang tid den skal have, virker også lidt afhængig af ingredienserne der er i. Jeg bruger eksempelvis 8 dl vand 500 gr hvedelmel 250 gr rugmel 250 gr grov hvedemel, spelt, grahams eller andet. 25 gram salt og to ærter gær Sådan en krabat skal bages i cirka 40-45 minutter med låg, og derefter omkring 10 minutter uden låg. Bruger dog altid stegetermometer for at sikre at kernen er omkring 95 grader. Til gengæld oplever jeg så problemer med at bunden bliver lidt for tyk og kan være lidt svær at skære ud når brødet er kølet lidt af. Jeg lader det ellers svale på en rist for at sikre at det ikke samler fugt og derfor skulle blive sejt. Nogen der har noget bud på hvad man kan gøre for at modvirke dette? Jeg tænker selv at det har noget med den lange bagtid at gøre, men kan man godt bare skrue op for varmen og bage i kortere tid, eller giver det et dårligere resultat? /Anders\nJeg tænker at du måske har nået en fysisk grænse. Jo større brød jo længere skal det bages. Og da dit problemer er for meget bundvarme, så er kuren at sænke temperaturen, men så skal du forlænge bagetiden. Så det er svært at se hvad du kan gøre.\nBagetiden stiger med logaritmen på tykkelsen af brødet :-S Så det er ikke så ligetil. 50% større brød giver ikke 50% længere bagetid. Det bedste råd jeg kan give er at prøve dig frem og så stikke et stegetermometer i.\nJeg må indrømme at jeg ikke helt kan overskue alle de kommentarer, så jeg beklager, hvis der er svaret på dette før. Men kan man reducere tiden for 2. hævning? Tak, for øvrigt, for et dejlig dejlig opskrift!! :-) VH Julie\nhvordan holder jeg brødet sprødt?\nHej. som overskriften siger, så vil jeg gerne blive lidt klogere på, hvad den bedste måde er til at holde dette fantastiske brød sprødt i længst tid?\njeg har skrevet nogle artikler om brødbagning: http://www.kvalimad.dk/artikler/broedbagning-teknik-og-metoder Der står lidt om opbevaring her: http://www.kvalimad.dk/artikler/broedbagning-teknik-og-metoder/de-tolv-trin-i-ethvert-broedt-liv\nBrød med rødbeder\nPrøv at tilsætte 50 gram rå rødbeder skåret i små stykker 4 x 4 mm. Fordel det derefter i melet før du rører dejen sammen. Det smager godt og det giver samtidig et flot brød.\nHvor stor er din skål? Jeg brugte en 3 liters marieskål, og der hævede dejen hurtigt op (efter 4 timer) fyldte hele skålen og klistrede sig ind i plasticfilmen. MP\nJeg er ikke sikke på hvor stor den er. Jeg tror det er 5 liter. Hvis du har en stor gryde så kan du bruge den.\nMåske et banalt spørgsmål - skal der være låg på gryden, når den varmes op samtidig med ovnen? Har lige bagt brødet og det hang helt vildt i både i bunden og i siderne - og da du skriver, grunden til dette er at gryden ikke har været varm nok, tænkte jeg, at den måske bliver varmere, hvis låget ikke er på???\nDet gør ikke den store forskel hvis du varmer længe nok. Når jeg kun laver et brød varmer jeg med låget af. Laver jeg to brød samtidig beholder jeg lågene på under opvarmingen.\nGryden - hvad når den er mindre?\nHej Max Tak fordi du formidler denne herligt nemme bageopskrift - og for din madside i det hele taget! Mit spørgsmål er: Kan du du angive bagetider med og uden låg for brød, der er mindre end det i opskriften? Jeg har ikke en dyr 4-liters støbejernsgryde fra Le Creuset, men kun en billig 3-liters fra Aldi, og så må jeg jo reducere dejmængden. Grydestørrelsen er ok, for vi er kun to i husstanden - men hvordan påvirker det bagetiden med og uden låg? Har prøvet brødet et par gange, men det virker som om, det får for meget. Skal det have mindre tid med eller uden låg - eller lavere temperatur? Ved du noget om det? Eller har andre gjort erfaringer?\nDu har den mindre gryde ... you tell me :-)\nSindsyg vild emfatisk majestætisk opskrift der får ganen til at holde fest. Husk det gamle trick med at pensle dejen med kaffe inden den bliver sat i den varme ovn. Brødet bliver så flot\nNu må du snart få noget spinn off\nHej Max Jeg var i Ringsted Le Creuset outlet for at købe en gryde som gave (kom til at købe en tagine også). Jeg var der også i sidste uge, men nu har de fået din brødopskrift i en plastramme på udstillingsbordene. Jeg ved at de har sagt tak etc., men nu må du da snart få en gratis et eller andet :-) vh peter\nHehe ... ja det ville være fint. Jeg kunne godt bruge en wok gryde i støbejern, men det kommer jeg nu nok selv til at punge ud for engang :-)\nStøbejern er slet ikke godt til wok. Tyndt metal, der varmer hurtigt op og køler hurtigt ned er bedst.\nHey Stor ros, bedste krumme og skorpe jeg til dato har kunnet frembringe, virkeligt lækkert. Bagte med tipo 00 og jeg ved ikke om det var derfor, men det hævede helt vildt i ovnen og løftede faktisk låget :) Skal klart til at eksperimentere med noget mere "rustikt" mel for at se om jeg kan få lidt mere smag og lidt flere fibre i. Fantastisk site, tror efterhånden jeg har læst alt indhold, virkelig brugbare informationer og gode videoer. -Mads\nrigtig god opskrift. jeg bruger selv en opskrift næsten magen til når jeg bager i min café, nu har jeg så både raskeskab(hæveskab med høj luftfugtighed) og ovn med damp, så opskriften kan varieres i det uendelige. de våde deje er også de bedste til at bruge til pizza. nemme at rulle ud(man kan bare trykke den ud med hænderne hvis man vil) og pizzaen får en autentisk italiensk krumme, hvis man bruger durum mel.\nHej Jeg bor i Colombia hvor jeg har et lille pizzaria. Det du fortæller omkring at bruge våd dej til at lave pizzaer, kan du måske uddybe det lidt nærmere? Miki Sander Cali, Colombia\nDet er somænd simpelt nok. Lave dejen tildenne opskrift, med et par spsk olie i. Så har du en vd pizzadej. Når den har hævet igennem første gang, så deler du den op til kugler. 3-4 kugler afhængigt af hvor tyk du vil have din pizza. jeg plejer at lave 4 så de bliver tynde. Nå de så har hævet under fx plastfilm til dobbelt størrelse så presser/ruller du dem ud til pizzaer med godt med mel på. Forsøg at punktere så få bobler i dejen som muligt.\nlangtidshævet brød - verdens bedste\nSupergodt brød - jeg har lavet det i en Römertöpf (stegeso) men det var ikke til at få ud af stegesoen. Det lykkesdes dog til sidst men bunden sad stadigvæk i stegesoen. Skal der olie i stegesoen ?? Hvad har jeg gjort forkert ? Steffen Forup\nDer skal ikke olie i. Stegesoen har muligvis ikke været varm nok da du kom dejen i. Men jeg har ikke prøvet det selv i en stegeso så jeg kan tage fejl.\nJeg har samme problem med en römertöpf, bundet blev i stegesoen. Er der nogen som har en løsning? Min var 200 grader arm og vædet i vand ca. 15 minutter.\nRömertopf - fastbrænding\nHvis formen man kommer brødet i ikke er varm når man kommer dejen i, så brænder det fast. Den damp der bliver dannet samtidig med den hurtige skorpedannelse, er det der gør at dejen ikke brænder fast. Så hvis formen er kold eller våd, så risikerer man fastbrænding. Jeg kender kun lidt til Römertopf og ved ikke hvor meget de kan holde til. Men mit umiddelbare gæt er at den ikke skal ligge i blød i vand inden opvarming. Men blot varmes op og så have dejen i. men jeg ved det ikke, og det er muligvis med risiko for at den sprænger pga. temperaturforskellene. Hvad har i der har brugt en römertopf gjort?\nDen første gang jeg brugte3 Römertopf brændte hele bunden på og var næsten helt umulig at få op - Problemet løste jeg næste gang og det blev helt perfekt - Opvarm Römertopf-bunden og låget hver for sig ved 250 grader i varmluftovn. Når de 250 grader er nået laf Römertopfen stå yderligere 15 min. så bliver resultatet med garanti perfekt. steffen forup\nJeg bruger ligeledes en Römertopf, og jeg synes jeg oplever at den har tendens til at brænde fast i bunden (Mest fordi det virker som om dejer brænder lidt fast til de riller der er i bunden). Jeg varmer ovnen op til 250grader med Römertopfen i, lader den stå mindst 15 minutter mere, og når jeg så tager den ud for at hælde dejen i, så drysser jeg et lad mel ud i bunden. Så brænder den ikke fast, men får godt nok en lidt melet bund som dog kan børstes af når brødet er færdigt. Skal som regel lige bruge en paletkniv hele vejen rundt i kanten for at få løsnet brødet helt. Jeg tror jeg har bagt de første 15 brød af denne slags efterhånden og synes de er fantastiske. Hvis du vil bage med kerner, så er min erfaring at du kan gøde følgende: Brug 3dl kerner 7dl vand i stedet for og samlet 700gr mel. DU behøver ikke lade kernerne bløde op i vand først, da det bliver blødet op ved at stå de mindst 12 timer i den ekstra våde dej. Bag brødet først 35 minutter ved 250 og derefter 15 minutter ved 230 Jeg har erfaret at hvis jeg putter for mange kerner i, så bliver brødet temmelig smuldreagtigt og kan stort set ikke skæres ud. Nogen der kan forklare hvorfor? Jeg tænker det har noget at gøre med den ekstra væde der er i kernerne?\nHusk at rømertopf,en skal have været i vandbad i 20 minutter inden brug så er der ingen problemmer mvh Niels\nJeg drysser et godt lag græskarkerner i bunden, det smager godt og brødet slipper nemt.\nDen skal ikke i vand når det er brød. Og du skal dække bunden med havregryn så hænger det ikke fast.\nDen skal op på 250 grader. Er den ikke varm nok hænger brødet fast.\nEndelig... Jeg har ledt efter en opskrift på let og luftigt brød med sprød skorpe så længe... Og her er den må man sige... Det bliver virkelig et godt brød... Et lille tip til bagningen af brødet, hvis der skulle være andre end mig med en studerendes begrænsede midler til indkøb af køkkengrej: Jeg har bagt brødet i et ildfast fad og lagt et andet lidt større ildfast fad omvendt på som låg. I mangel på bedre var det ganske udemærket... En kompliment til hjemmeside-indehaveren for hans viden om mad. Fine forklaringer på hvorfor tingene er som de er og maden opfører sig som den gør. Du ved helt sikkert hvad du snakker om og det er absolut ikke en selvfølge på nettet. En fornøjelse at læse dine opskrifter.\nEn stegeso er også udmærket til bagning af brødet :) Anden gang vi bagte det tilføjede vi en slat solsikkekerner og det gjorde bare brødet endnu bedre og mere saftigt. Det var lige før vi ikke selv fik noget, fordi vores gæst gerne ville have det hele med hjem ;) Også tusind tak for en fantastisk opskrift, skal der lyde herfra!\nIldfast fad og tallerken\nHer er der heller ikke penge til at købe en særlig gryde til brødbagning, så jeg bagte det i en høj ildfast skål med en tallerken hen over. Det blev også vældig lækkert :) "Desværre" fik vi ikke testet, om brødet virkelig holder sig lækkert i flere dage, for det forsvandt indenfor 24 timer.\nDe ildfaste fade du brugte, smurte du dem med olie eller lign. inden du kom dejen i ?\nForvarmede du fadene i ovnen eller ?\nFulgte nøjagtigt opskriften, men glemte salt i vandet. Tilføjede det umiddelbart efter vand og mel var blandet. Lod det hæve i 14 timer. Men da det skulle gøres klar til efterhævning var blandingen meget lind, og altså ikke så fast som vist på videoen. Hvad skyldet det mon?\nDet kan skyldes 2 ting. Enten forskelle i melet eller for lang hævning. Det mest sandsynlige er at det har hævet for længe eller ved for høj temperatur. Så bliver for meget af melets gluten nedbrudt og det bliver mere flydende.\nTusind tak for en fed opskrift. Jeg ved ikke særlig meget om forskellen mellem gær og bagepulver (udover at gær er levende organismer og bagepulver vidst ikke er det), men er det muligt at skifte det ene ud med det andet ? Med andre ord, kan man bruge bagepulver i opskriften i stedet for gær ?\ndejen hæver ikke.\nHej. Jeg har problemer med at få det dejen til at hæve.Jeg har prøvet med lidt mere gær, jeg har prøvet lunken vand og jeg har prøvet koldt vand, men det lykkes ikke altid at få det til at hæve.Jeg lader det står i køleskab i ca. 24 t.har også prøvet køkkenboret i 12 t. men det er kun ca. hver anden gang det lykkes. Hvad gør jeg forkert? Erik\nJeg synes også at have læst noget med at salt kan dræbe gærcellerne? Så jeg skynder mig at røre salten ud og så tilsætte mel med det samme for at få det blandet rundt. Måske det kan være sådan noget?\nja det lyder mærkeligt. Gær er jo levende, så det skal være frisk, måske har det været for gammelt? Husk at opløs alt gæren i vandet inden melet kommer i, nemmeste med finger og husk skålen skal være helt ren inden du begynder. mvh claus\n1 liter hvede mel = 575 - 625 g. Bruger man 625 gram får man nok en lidt tykkere dej en den vist i videoen.\nSmøring + drysning fungerer\nJeg har bagt dette brød i en glutenfri version, med surdej (OK, det vil sige at det er et helt andet brød - men samme teknik). Den glutenfri dej hænger ofte mere fast end glutendej, så jeg turde ikke lade være med at smøre. Jeg smurte den varme gryde med rigelig olie og en silikonepensel (tåler varme) og dryssede med groft mel, og det virkede fint, intet hængte fast. Til gengæld bliver undersiden nærmest stegt pga. olien, men det bliver nu også ganske lækkert.\nHvad er diameteren på din gryde ? Jeg har en gryde på 19 cm i diameter og jeg synes mit brød bliver for højt.\nDet er en mærkelig diameter for en fire liters gryde. Eller har du snydt og brugt en mindre gryde?\nJeg har snydt, for det er den eneste støbejerns gryde jeg har. Hvad er diameteren på en fire liters gryde?\nValg af mel\nJeg tror, grundet at nogle typer mel suger mindre vand end andre, at man ikke kan regne med 5dl vand og 10 dl mel. Derfor må man starte med noget vand og lidt gær, for derefter at tilføje mel, indtil det har samme konsistens som i videoen. Jeg bagte nemlig efter opskriften - ved korrekt temperatur og med den rette gryde, men dejen var så tynd, at gasserne udviklet under hævning trængte igennem den meget våde dej og ingen hævning fandt derfor sted.\nJeg brugte en ganske almindelig rund nonstick gryde til formålet, og den fungerede glimrende. Jeg er stadig vildt imponeret over hvor simpelt der er at lave et fantastisk brød. Jeg har været vant til de her tunge gær-agtige brød. Det her er vildt meget bedre.\nJeg har nu fået mod på at eksperimentere lidt med opskriften, og hvis jeg tilføjer 75 gr hørfrø, og 75 gr sesamfrø, så får jeg et rigtigt harmonisk brød med alle de rette egenskaber.\nBager du brødet med varmluft eller bare "almindelig" varme? Har ikke prøvet det endnu, men er meget spændt. Tænker at bage det i min EVA Trio støbejernsgryde, hvis den kan være i ovnen. Tror du det kommer til at virke, selvom den jo ikke er emaljeret?\nAlle mine opskrifter er med varmluft. Det betyder intet om gryden er emaljeret eller ej.\nSuper lækkert brød !\nHej Max. Mange tak for en dejlig side med masser af lækre opskirfter, og rigtig dejligt med videoerne, det gør jo det hele meget nemmere :) Lavede selv verdens bedste brød i sidste uge, hvilket lever op til navnet. Dette gjorde jeg i en stegeso af glas, som tilføjede lidt ekstra sjov til oplevelsen, så man kunne følge med i det hele. Du kunne evt dele alle kommentarerne op i kategorier så man kan trykke sig ind på og læse mere om det man søger, for har læst meget af det, og du gentager dig selv rigtig mange gange :) Endnu engang mange tak for en dejlig oplevelse. Brødet holdte sig forresten i 4 dage i en plastikpose uden at blive tørt, Klasse !\nFolk spørger tit om det samme, så jeg svarer bare ;-) Det kan desværre ikke lade sig gøre at lave kommentarerne om med den software jeg bruger lige nu. Er dog ved at skrive det om, så sitet kan meget mere.\nDet ville være rigtig fedt, hvis folk lige læste tilbage i tråden, inden de stillede det samme spørgsmål for 17. gang... Jeg er imponeret over, at du orker at svare på det samme så mange gange! Det kan man desværre ikke programmere sig ud af - men hermed en opfordring til at checke, om ens spørgsmål ikke allerede er besvaret i tråden. Mvh Anja - som også er totalt vild med din side. Tak for den!\nHar lige taget brødet ud af ovenen(og gryden). Det har godt nok kun fået de første 30 minutter med det så færdigt ud og lyder lækkert hult og nu ligger det og "knirker" ;-) Ja, det kostede knoppen på grydelåget, men bare duften er det hele værd. Jeg kan næsten ikke vente på at smage. AMS\nSuper god video og gennemgang af udførslen. Har lige bagt mit første brød efter denne opskrift, og det blev super godt. P.S. jeg brugte en standard IKEA gryde fra "start op" sættet - det er kun formen af brødet jeg kan klage over :)\nNOGLE ERFARINGER MED TUPPERWARE STEGESO?\nJeg er desværre ikke ejeren af en Le Creuset gryde, men så tænkte jeg på, om jeg måske kunne bruge min Tupperware stegeso, den står dog desværre kun til at kunne holde til, +230 grader.. Nogle der ved, om det gør noget, eller om man skal lade være at bage dette brød? .. Jeg ønsker helst ikke at den springer midt under bagningen.\nHej Har lige bagt dette super dejlige brød, og brugt Tupperware stegeso - resultatet var perfekt, og stegesoen tog ingen skade. :-)\nSuper brød jeg er alene og bager det to gange om ugen, det hæver altid 16 - 18 timer, jeg slår det så sammen til efterhævning i Durummel, når det så er i gryden drysser jeg også Durummel over så er det rustik.\nTwist til endnu bedre brød\nJeg gør således: 1,2 liter vand 1,2 kg durum mel (Netto har en fantastisk i sort pose .. IKKE tippo 00 .. men den anden i samme kasse) 4 tsk salt ca 1/5 pakke gær Nu kommer det vigtige: 1. Hæld det hele sammen i en røremaskine (jeg har en Chef fra Kenwood) og lad den køre på lavelse nivea i 30 min. 2. Lad dejen stå i køleskab i 24 timer. 3. Hæld dejen op i stegeso pudret med mel og lad den stå i 1,5 - 2 timer. 4. Læg sølvpapir over hvis der er glaslåg på stegesoen. 5. Bag 25 min på 250 C 6. Bag 17 min på 230 med sølvpapiret fjernet. Det giver den sprødeste / sejeste skorpe som man kender fra italien. Fantastisk !\nKan man bruge surdej til dette fantastiske brød? Eller har du andre opskrifter hvor jeg kan bruge surdej - ud over rugbrød? //Henrik\nDu kan godt lave surdej. Bare det er en relativt våd dej uden ret meget sukker, æg, mælk osv.\nJeg lavede brøde m 60% grahams mel og 40% hvede og det blev lækkert og meget luftigt Mvh. Mathias Steuch\nVerdens bedste brød. Sluk ovn til sidst.\njeg har nu prøvet verdens bedste brød. Og må sige det smager rigtigt godt. Jeg fuldte opskriften, brugte en glas stegeso. Men da låget skulle af de sidste 15 min. skyndte jeg mig at tage det af (i håb på at der ikke slap for meget varme ud)og derefter slukkede jeg ovnen og lod det stå de 15 min i ovnen og det blev skropen slet ikke ringer af. Brugte ikke varmlufte.\nBageform ... lufthuller\nDette brød er jeg virkelig glad for. Man føler sig hensat til et eller andet godt sted i Frankrig. - Men jeg har 2 spørgsmål: 1: Kan det ikke være godt nok at bage brødet i en kageform med staniol over? 2: Jeg kunne godt undvære de helt store lufthuller i brødet. Har forsøgt at slå dejgen noget mere ned før anden hævning, men det hjælper ikke. Er der andet, man kan gøre?\n1: jo. Problemet er at holde den lufttæt og at særge for at staniolet ikke hænger fast i dejen. 2: undvære lufthullerne? Du er jo gal, det er et kvalitets mærke:-D Men det er nu nemt nok. Du skal bare ælte dejen mere inden du sætter den til den sidste hævning.\nHej Max Hvis man nu bruger samme dej til at lave nogle rustikke boller/stykker ved at klatte dem ud på en bradepande - tror du så ikke man kunne lægge dem ind i ovnen med en bradepande over som låg, og så få et tilfredstillende resultat??? Og hvis du det kan lade sig gøre, kan du så ikke give et bud på hvor mange grader/minutter jeg skal prøve at bage dem på. Helst minutter/grader med og uden låg (bradepande).\nJo det kan du godt. Men boller med så tyk en skorpe er næsten ikke til at spise. Det har også en tendens til at blive tørre inden de er færdige. Men man kan sagtens gøre det. Resultatet bliver bare ikke lige så godt.\nPragtfuldt broed - kan man bruge toer-gaer?\nSimpelthen den bedste broed opskrift jeg nogensinde bar brugt - og jeg har bagt broed med variskiftende success i over 40 aar. Det haevede fint og havde dejlig sproed skorpe og 'sej' krumme. Andet hjemmelavet broed jeg har bagt har altid vaeret lidt for 'kaget'. Ved du om man kan bruge toer-gaer? Jeg bor i Australien og frisk gaer kan vaere vanskeligt at faa.\nDet kan du sagtens. Bagergær og tørgær er det samme gær. Det er blot hvordan det er gemt der er forskelligt. 1/4 tsk tørgær skal du bruge.\nHvad sker der lige med hævelsen\nJeg har nu bagt mit 4. brød og skulle bruge det til min søns fødselsdag, men brødet er helt ubagt. slet ikke luftig og lækkert som de tidligere æv kan gæren have været ødelagt ?\nDet er du nok bedre is stand til at vurdere end jeg er. Mit har kun været sådan de gange jeg har glemt at komme gær i. Alm. bagergær fejler ikke noget med mindre det er tørt, misfarvet eller råddent. Ikke sådan at tage fejl af. Tørgær har en udløbsdato. Hvorefter det langsomt bliver ringere. Men ubagt og og ikke luftigt. Det lyder mere som om du har bagt ved for lav temepratur.\nJeg har oplevet ubagt hvis jeg har puttet mange kerner i brødet. Så skal det have længere tid.\nTusind tak for svaret. Saa proever jeg med toergaer naste gang.\nHaevningen var lidt langsommere med toergaer end med det friske. Putter nu lidt toergaer i en lille-bitte skaal med lidt vand for at reconstruere den inden brugen. Det virker bedre - maaske p.g.a. af toergaeret kan vaere blevet lidt for gammelt. Naar jeg synes det skal vaere sundere, saa tilsetter jeg omkring 100 g klid (bran) - og det bliver ogsaa meget laekkert. Tusind tak for opskriften jeg bager nu broed meget regelmaessigt. Ogsaa tak for alle de andre dejligt opskrifter paa dit site! Fantastisk!!!\nJeg kunne godt tænke mig at bage dette brød til en kommende fest, men da der skal være 50 mennesker, skal jeg jo nok have bagt en 4-5 brød. Jeg tænkte derfor på, om brødet med succes kan fryses, eller må jeg opgive ideen? Skal brødet vendes ud med det samme, når det kommer ud ad ovnen, eller først efter de 20 minutters hviletid? Jer, der har brugt Rømertopf: Hvilken størrelse har I brugt? På forhånd tak for hjælpen!\nDen store størrelse, med dobbelt portion dej i, virker fint, husk at måle kernetemperatur , 98 gr. når det er færdig\nDu skriver: start brødet 12 timer, før du skal bruge det og et andet sted, at dejen skal hæve 12 timer. Hvad anbefaler du? Der er lidt, der knirker i timeregnskabet. Jeg har prøvet at bage det nogle få gange. Især første gang var der en supersprød skorpe. De andre gange har resultatet været sådan lidt bob-bob - halvdårlig hævning, halvblød skorpe. Men der er ingen tvivl om, at smagen har været superb hver gang. Så jeg fortsætter gerne mine forsøg :-)\nJeg har indtil for nylig bagt med halvt hvedemel og halvt groft ølandshvedemel hvilket giver et superlækkert brød. Lige nu er det halvt hvedemel og 100 g groft speltmel og 200 g groft ølandshvedemel.Ligeså lækkert. Jeg hæver altid i køleskab, og det kan godt se ud som om dejen ikke er hævet særligt meget, men brødet hæver under bagning og det færdige brød er fuld af de store lufthuller, man så gerne vil se.\nVedr. FAQ, kan den laves hurtiger\nTak for en meget seriøs og kanon side :). Under FAQ hvor du beskriver hvordan du laver en hurtig dej, har jeg et par spårgsmål vedr. : Du tilsætter honning og æbelcider, hvorfor, er det for at ramme den smag lidt bedre som ville komme hvis den havde langtidshævet eller giver det en hurtiger hævning og er det på grund af at du bruger lunken vand at du kan lave brødet hurtig eller har det noget med overstående at gøre ?\nDet er både noget med smag og hastighed. Det varme vand er udelukkende for hastigheden. Eddiken og honningen er mest for smagen, men det får også gluten trukket ud af melet lidt hurtigere.\ntung og lidt klistret brød\nHej... jeg bager med stor glæde dette brød... engang i mellem oplever jeg jeg dog at den bliver noget "tung" I det, og virker sådan lidt svampet - klistret... hvad kan grunden være til det ?? jeg har selv en ide om det kan være pga. den bliver endt - æltet for hårdt den anden gang, altså når den bliver "hældt" ud på bordet til æltning.... jeg har samme forholde hvergang mellem vand, mel og gær... mvh. lars\nDet kan det meget nemt skyldes. Det kan også være dit mel der er forskelligt. Prøv at lægge mærke til brødet hver gang, og så prøv at få den samme konsistens på dejen hver gang du bager. Selvom man bruge den samme opskrift kan dejen godt blive mere tynd nogen gange end andre. De gangs skal du bare smide en håndfuld mel mere i dejen inden den hæver. Det er som regel ikke meget der skal til.\ntak for svaret... Jooo men selv. tilpasser jeg med melet så jeg har så nogen lunde samme konsistens ... jeg får et sindsyg flot stort brød, pæn krumme, god skorpe, fin farve og det smager også ganske godt, MEN... jeg undrer mig bare over hvad det er der GØR forskellen på et "bagerbrød " og denne.... Denne vejer jo 4 gange så meget som et fra bageren.... Denne er bare sådan lidt klistret i det syntes jeg.. og den KAN ikke tåle mere i ovnen uden at blive for sort - hård.... Er det melet ??? køber ganske alm. hvid mel fra brugsen, kvickly og lign... bare det der er.... bruger bageren noget speceiel mel ??? hvor lang tid bager bageren sådan et franskbrød ?? ved hvilke temp. ???\nHmm ... det tyder på at din ovn måske er for varm. Prøv at bage det og så bruge et stegetermometer til at se hvornår det er færdigt. Hvis det så er brændt i overfladen, så har din ovn ikke den rigtige temperatur.\nJeg prøvede det også en af gangene (hvor jeg brugte 1/5 rugmel), det var meget sticky indvendigt selvom det fik lov til at hvile efter endt bagning. Brugte stegetermometer og tog det ud ved 96-97 grader. Undrer mig lidt over om det skyldes at dejen har hævet for længe? Evt. under den sidste hævning før dejen puttes i ovnen..? Men hvis du finder ud af det må du meget gerne give beskeden videre så jeg kan undgå det i fremtiden :)\nÅhhh glemte....... hvad vil der ske ved for LIDT mel og for MEGET mel ?? mener... hvordan kan man se - mærke om der er for lidt eller for meget i ???\n1/2 portion dej. Lille gryde. Hvor længe? Har ikke elektronisk stegetermometer :0( /ann\nI videon bruger de en støbejernsgryde, og jeg har spekuleret i 3 dage på om det er nødvendigt at bruge en så tung sag. Jeg skal styre det hele med én hånd/arm, og den er ikke verdens stærkeste. Så derfor (til)spørger jeg dig, Max, går det an at bruge en gryde med mindre masse, og dermed mindre varmefylde? Well, det er jo det jeg nu har tænkt over i de her 3 dage, og så ser jeg at du kun skriver "gryde". Vil det sige at fx en aluminiumsgryde kan bruges, tror du? Hvad bruger du? Jeg kan jo bare forsøge mig frem, tænker du sikkert. Jeps, men jeg skal ud og købe en gryde til formålet, for med dem jeg har, tror jeg ikke håndtaget kan klare varmen. Laaaaaaaaaangt spørgsmål. Undskyld! Hilsen Peer (hvordan opretter man sig som bruger?)\nBrug af aluminiumsstøbt universal stegeform med glaslåg\nHej Max. Jeg vil høre om man kan bruge en alumminiumsstøbt stegeform? til opskriften?. Der står at den kun må opvarmes til max 180 grader.Kan jeg evt.forlænge bagetiden og derved kompensere for de manglende grader?.....f.eks bage brødet på 180 grader i 1 time og derefter bage brødet til sidst i 30 minutter ved 170 eller 150 grader?......eller hvad vil du anbefale mig?....\nBrødet bliver ikke lige så godt (mindre luftigt), men du kan da prøve.\nHej Alle brød entusiaster Har lavet brødet mange gange, da jeg havde opskriften fra New York Times, jeg selv bruger Eva Trio gryde 3,8L med teflon og dertil låg, fatastisk resultat hver gang. Lars Skov\nJeg kender andre der bare bruger en gammel emalje gryde, og det giver også et godt resultat. For tiden eksperimenterer jeg med noget "bagepapirs origami". Jeg vil se om jeg kan lave samme type brød ved at pakke det helt ind i en boks af bagepapir. Jeg har foreløbigt bagt to brød, og de er ikke blevet lige så gode som med gryden. Jeg bruger selv en oval støbjernsgrude fra Le Creusset, og den er ideel. Men let det er den ikke! Lange spørgsmål er fint. Mht. til bruger-tilmelding, så er sitet indtil videre mest tænkt som envejs kommunikation. Bare skriv dit navn, det er fint.\njeg fandt en form, lavet af rustfrit stål, med et lågtil at spænde fast, det er en gammel leverposteg-bageform fra sverige, tænkte at den måtte være god, men brødet har i den grad sat sig fast i bunden, og det tænkte jeg da nok at det ville, så næste gang kan jeg bare lægge et stykke bagepapir i bunden, det kan vel ikke skade????? eller er det materialet på formen derikke duer??????\nDen er sikkert for tynd. Bunden skal gemme så meget varme at den kan lynbage dejen. Det er det der forhindrer den i at sætte sig fast.\nJeg har i dag afprøvet opskriften. Jeg må sige, den svarer præcis til mine forvenyninger. Herligt. Venlig hilsen Mona fra Esbjerg\nHvor stor er den ovale gryde, er det en 4,1 l eller 6,3 l gryde?\nDet er en 4 liters gryde.\nKan knoppen på Le Creuset grydelåget klarer de høje temperaturer? Har lige købt en på bud i denne uge hos Imerco. Men der står at håndtaget kun kan klare max. 190 grader. Har bagt brødet og det er virkelig godt. :o)\nMan kan købe en speciel knop, som kan tåle varmen\njeg har købt en Le Creuset gryde, og man kan skifte knoppen til en metal knop på låget,for en mindre pris, under 100kr.så kan gryden gå i ovnen til det du skal brugen den til. Mvh Gullvig Christensen\nDet håber jeg meget at den kan, for jeg har brugt min til det i et par år :-S Jeg ser ikke nogen forringelse af knoppen, men det kan godt være det kommer senere. I så fald vil jeg lave noget metal fusk selv og erstatte knoppen med, for jeg syntes at gryden er så ideel at jeg nødigt vil undvære den.\nTung gryde og knopper\nHej Vi købte så også en Le Creuset, og jeg syntes at knoppen måske allerede har taget skade, men du kan bestille en metalknop, der hvor du har købt den. Jeg har bestilt en idag for en sikkerheds skyld. Creuset siger at den koster ca. 80 kr, så det er til at overleve, især når man tager grydens pris i betragtning. Men... Brødet virker. I øjeblikket bliver forskellig slags mel prøvet. Hilsen Peter P.S. jeg kan se at du også tænker på Sous Vide. Nogen praktiske erfaringer med holde temperaturen? Jeg havde forestillet mig at bruge ovnen.\nGodt at vide med metalknoppen. Jeg har købt en temperatur styring fra USA. Jeg bruger den til et hav af ting som fx Yoghurt og ost ... Den er sat til en billig riskoger. Jeg bruger det i videoen her, hvor der også er link. http://www.kvalimad.dk/opskrifter/hjemmelavet-graesk-yoghurt-af-soedmaelk\nInteressant. Har du et link til temperaturstyringen? vh Peter\nHej igen Max Det lyder rigtigt interessant. Burde egentlig ligge i en anden tråd... De skriver: For international order, an US power cord is included. User can splice the connector of the cord to a the power strip outlet that meets the local standard for the output. For the input, the controller has standard IEC 320 C13/14 socket. User can use a computer power cord that meets the local standard to power it. In addition. For countries that use 220-240VAC power line, the maximum control power of this controller is 3300 Watts. Som jeg forstår det, kommer der en ledning med US stik til at forbinde riskogeren. Den klipper man så over, og monterer et dansk hunstik. Eller hvordan? Input delen der går til stikontakten, forstår jeg ikke helt, men det kunne ligne et standard computerstik, hvor man så bare monterer et dansk hanstik. Er det korrekt forstået? Det ser smadder smart ud. Det er forresten en god side du har. Jeg tror at jeg dropper enhver ide om at forsøge mig med Textura, som du også skriver lidt om, og som grydeskeen.dk har masser af. Det strider imod min ide, om at lave alt fra bunden for at undgå kemikalier :-) vh peter\nledningen fra controlleren, som gå direkte i riskogeren er sådan et mærkeligt US stik i controller enden. I den anden ende er det et almindeligt 3 polet instrumentstik, som passer lige ind i riskogeren. Et af dem det også går ind i computere. Så den nemmeste måde at ændre det på er at sætte en eller anden forlænger på den ledning. Ingen grund til at klippe i ledningen. Jeg var meget fascineret at molek. gastr. en overgang, men har udskudt interessen. Der er så mange traditionelle ting jeg ikke kender endnu, og som smager mindst lige så godt med mindre besvær. Jeg genoptager sikkert interessen senere. Tak for rosen!\nOg jeg takker og køber. Har du fundet noget der kan pakke i vakuum, der er beregnet til private. Jeg laver en del mad til ældre i vores omgangskreds og normalt vælger vi gryderetter, der kan fryses, men det kunne være fantastisk at vakuum pakke også? Du er åbenbart lidt mere ihærdig end jeg er :-) Lavede forresten min første succesfyldte butterdej igår!! Jeg kan godt nok ikke lide det, men det er rart at kunne, hvis en tartelet skulle flyve forbi. Nu har vi diskuteret Hestons kogebog før (in search for total ...) og du må gerne låne den, hvis du vil. Du har hjulpet mig en del her. En af de ting jeg har lært, er at kartoffelmos (suk, men jeg bor til daglig i Sverige), ikke bliver lang, hvis mælk/smør/fløde er varmt når man blander det i. Samt en effektiv mosning gennem en fintmasket si (kommer fra the french laundry). Endelig er det bedre at bage kartoflerne. Min email er peter@kastoft.dk, så sender jeg gerne bogen. vh Peter\n"vakuum, der er beregnet til private" Åh ja. De fleste tyske el/køkken markeder har vakumpakkere. De er ikke så sexede som de proffe men de koster kun 500,00 til 1000,00. Eneste ulempe er at de kræver en speciel rillet vacumpose. Hvis du køre over grænsen til padborg, så er der et stort indkøbscenter lidt forbi "mutter poetzch" hvor der er en elektronikbutik som sælger billige vakum maskiner og poser på rulle. Jeg bruger min til både sousvide og til at gemme mad med. En af de køkkenmaskiner jeg ikke har fortrudet. Butterdej er en af de næste tinge jeg har planlagt at filme, sammen med wienerbrød. Jeg elsker det. Smørret i hjemmelavet butterdej og wienerbrød .... ahh :-) mht til kartoffelmos så prøv at google "rebaked potatoes". Jeg skriver om det senere men åhh... mht til kogebogen så skriver jeg lige på emailen.\nHej Det har været en dyr sommer. www.grillklubben.dk sælger nogle billige vakuummaskiner. Har købt en, men ikke prøvet den endnu. Har købt den amerikanske temperaturcontroller og en risgryde og er nu igang med at få hele skidtet til at virke, så jeg kan få lavet mit oksekød, som slagteren har vakuumpakket. Du er ud over det ved at være berømt hos Le Creuset. Jeg var nede i Ringsted hvor der er et outlet, hvor du kan få den ovale gryde. Der havde de lige fået din opskrift fra hovedkontoret, hvor jeg havde anbefalet dem at tjekke din side. vh Peter\nJa det ser ud til at være en god vakum maskine. Min thermostyring gik desværre i stykker, så jeg føler med dig. Håber dog snart den kommer tilbage fra reperation. Held og lykke med slagterkødet. Jeg fik også en venlig email fra Le Creuset. Det er jo meget sjovt.\nDen termostatstyring var fantastisk. Jeg havde et kontroltermometer og alt virkede. Jeg brugte default opsætningerne selvom de havde alle mulige forslag til finjusteringer. Uheldigvis tror jeg at hustruen og hunden blev syge :-( jeg skal nok tjekke temperaturer og bakteriedelen igen. Peter\nPeter jeg har oprettet en side på http://www.kvalimad.dk/artikler/introduktion-til-sous-vide som vi kan bruge til at diskutere sous vide på. Ellers løber vi da vist snart tør for plads ;-)\nNu har jeg jo gået på Åbenrå statsskole, så det er jo kendt område, men desværre ikke et sted jeg kommer tit, så ligesom før, har du et firmanavn på maskinen. Det eneste jeg fandt var en vakuum maskine til 1100 Euro, som trods alt er en slags penge. Vores brødbagning er nået uanede højder efter at min kone kombinerede hendes normale brød med din metode. Dvs. en lang æltning, lidt længere bagetid. Jeg tror ikke den gryde når at blive brugt til andet :-( vh Peter\ndu kan købe en rigtig god vacumpakker til ca 1700 KR. på vacumpakker.dk\nhar set en nogenlunde magen til opskrift i new york times og der foreslås det at man dækker knoppen med sølvpapir for at skåne den, ved ikke om det virker da jeg ikke er den heldige ejer af en le creuset. er der nogen der ved om man kan få et ok resultat ved brug af en metalgryde?\nJeg har med held brugt en alm. stålgryde med låg. Der er et lille hul i låget som jeg propper til med staniol. En lille mistanke har jeg dog om, at låget ikke slutter så godt til som på en tungere gryde. Brødet bliver fint og luftigt.\nle creuset sælger også et håndtag af metal der kan klar høj varme, jag ved ihvertfald at det kan fås i deres outlet butik i ringsted\nKnoppen på Le Creuset\nEr først nu blevet opmærksom på kvalimad.dk som derfor kommer mit råd vel for sent, men kan altid bruges en anden gang. Læg et par lag staniol omkring knoppen, så sker der intet. Samme metode kan bruges til håndtag på stegepander mm\nJeg har med stor succes brugt en "stegeso" af glas fra Pyrex. Rimelig billig og samme resultat. Har låg ligesom en gryde så fremgangsmåden er den samme. Jeg er dog også så heldig at jeg har en Siemens ovn, som har to forskellige programmer - et som holder på fugt og et normalt som slipper fugten ud. Jeg kan derfor bage flere brød samtidig i almindelige franskbrødsforme uden låg så det er en billig måde at lave serieproduktion af brød. Jeg har endnu ikke modtaget klager fra familien eller børnenes venner :-) /Morten Tolbøl\nJeg bruger Rômertopf, efter at have læst denne opskrift. Og familien kræver de gode brød...\nBliver brødet lige så godt som i en gryde, og kommer du römertopfen i en kold eller varm ovn, for jeg har hørt at den altid skal i kold ovn for ikke at revne.\nJeg bruger også min Römertopf og kommer den i ovnen fra starten af, dvs den varmes op sammen med ovnen, ligesom der står i opskriften. Og brødet bliver perfekt!\nHvordan undgår du at den brænder fast i bunden!? Jeg har min Romertopf i blød i vand i min 2 timer, smider derefter dejen i og drøner den i en kold ovn. Brødet bliver perfekt...men bunden brænder fast! Har prøvet med ekstra mel i bunden...uden held. Hilfe!!\nOvnen skal være helt varm, og gryden skal stå i ovnen mens den varmer op ellers brænder brødet fast i bunden af gryden :) Marc\nTak! Fedt! Prøver...igen :-)\nLæs venligst faq'en\nJeg bruger bare en Rømertof (aner ikke hvordan man staver det)og det virker fint.. mvh. Ebbe\nJeg kan varmt anbefale dig at købe Ultra Pro fra Tupperware , som er et genialt produkt til at lave mad i i ovnen. Det har samme funktion som stegeso, Rømertorff og hvad det ellers hedder og kan bruges både i ovnen op til 250 grader, bruges også i i microovn og man kan også fryse ned i den og direkte i ovnen. Mange hilsner Benthe Grodt du kan evt, ringe for henvisning til en forhandler .\nJa og hvor køber jeg så lige sådan en?vil du skrive det?mvh bente\nBrug en stegeso, det er det samme. :-)\nHej . Jeg har købt en fantastisk beholder fra tupperware, den kan gå i ovn,microovn, samt fryser og vejer intet , og brødet bliver som en drøm.Ja faktisk bedre end i støbe jernsgryden . MVH Gitte.\nskynd dig og tag i aldi ,hvor de helt rigtige støbejernsgryder er ,meget flot 250 kr\nTusind tak for en super god opskrift. Brødet bliver fantastisk - min 8-årige datter sagde: "det ér jo verdens bedste brød", efter at have smagt(adskillige skiver af) det. Mht. gryden, er jeg ikke ejer af en Le Creuset gryde, og har heller ikke planer om at investere i omegnen af kr. 1.000 for én. Brugte istedet en almindelig gryde fra IKEA (af stål - tror jeg). Den har metalhåndtag og metallåg, og jeg syntes at resultatet bliver godt. Og så koster den vist kun 149,- Hilsen Søren.\nHej Peer Du kan bruge Ultra pro fra Tupperware, den koster lidt, til gengæld holder den meget længere end en gryde. Jeg har brugt ultra pro i flere år, til bagning af brød, brødet får den lækre sprøde skorpe, har ikke brugt denne opskrift, men det vil jeg gøre næste gang. Mvh. Anni\nMin datter skulle have 12 studiekammerater til spisning og bad mig lave et brød. Jeg doblede opskriften op og bagte brødet i en fiskegryde, som jo bestemt ikke er af støbejern. Brødet blev fremragende.\nBillig støbejernsgryde 4L i Aldi i denne uge\nKære alle Kvalimad-fans I denne uge har Aldi støbejernsgryde på bud. Den koster kun 199kr - det er et fund til de penge. LeCreuset 4L koster til sammenligning 1000kr. Max skriver at brødet bliver bedre i en støbejernsgryde og det har jeg fået bekræftet med min nye gryde! PS tak for en fantastisk side!\nSer fint ud - men hvilken temperatur skal dejgen det hæve ved (jeg mener de første 12 timer)? Umiddelbart ville jeg vælge koldhævning. Men hvad siger forfatteren? Mvh. Lisa\nBeklager - jeg kan se det allerede er besvaret! Til de mange "grydebagere", der efterspørger lette materialer: Hos det biodynamiske bageri Aurion kan købes rustfri stålforme med låg, der skydes på fra enden og glider i en fals. Lisa\nDet var godt nok en god oplevelse. Tak for opskriften. At se det på video gør det noget lettere at forstå fremgangsmåde. Fungerer rigtigt godt. Jeg hakkede en lille bunke rosmarin-nåle og dryssede dem over brødet inden jeg smed det i ovnen. det giver en dejlig smag når man bider i den sprøde skorpe og så giver det en dejlig duft når brødet sættes på bordet. Glæder mig til flere opskrifter og især flere videoer. Martin\nEn slags surbrød\nJeg har udskiftet melet med 450 gram sigtemel og 150 gram spelt, tilføjet to store spiseskefulde kommen, og vupti. Så er der et lækkert surbrød. Hele huset dufter af den dejlige kommen og brødet er supergodt. Prøv det! /Ivan\ndet gode brød der!\nefter at have smagt hos veninde måtte jeg selv prøve..smagen og skorpe er uovertruffen med det hævede næsten ikk. Kan det være fordi jeg brugte økologisk gær eller hvad..lod det hæve 12 timer i køleskab, slog det sammen og dernæst to timer i stuetemp. Helt fladt! øv havde glædet mig SÅ meget til at min familie og jeg skulle spise det lørdag morgen..kvh Eva\nDet skal ikke hæve i køleskabet, men ved stue temperatur.\nKan man putte forskellige grove kerner i - og stadig beholde den gode skorpe og konsistens?\nNej. Kerner "punkterer" luftboblerne. Men man kan stadigvæk får et fint brød. Se FAQ'en om groft mel. Kerner er bare meget groft mel.\nJeg bruger ingen gryde, men for at få sprød skorpe sætter jeg temperaturen på 250 grader, sætter brødet i ovnen og smider et glas koldt vand i bunden af ovnen. Herefter skruer jeg ned for varmen. Det giver et fint resultat.\nHvis du vil smide vand i ovenen for at lae damp, så er det bedre at bruge varmt vand. Det fordamper hurtigere. Det er dog en metode der er meget afhængig af ovenen. Mange ovne er så utætte at dampen forsvinder hurtigere en ovnen kan lave den.\nJeg har bagt det tre gange nu. Faktisk er det "flottere" (at se på, mener jeg) end dit Max. Mit er en smule mørkere og utrolig rustik at se på. Den har også verdens bedste skorpe og bund, men brødets meget grove struktur og noget klæge konsistens er ikke lige min kop the.\nTil dem der vil eksperimentere...\nHvorvidt der er tale om verdens bedste brød ved jeg ikke - der er endnu et par stykker jeg skal prøve - men godt er det i hvert fald :) Jeg har nu lavet det en 8-10 gange, og er blevet komfortabel nok med ingredienserne til at variere opskriften en smule. Navnlig to ting kan jeg anbefale: 1) Hvis du vil have et mere rustikt og groft brød kan du med fordel spæde op med finmalet speltmel. Denne urhvede er super sund, og så strækker du også brødet lidt længere da det mætter mere. Jeg bruger 400g hvedemel og 225g spelt, men du kan sikkert ændre det forhold yderligere - bare der er nok gluten tilstede for at få en ordentlig gæring. 2) Jeg kan godt lide at der er bid i et brød, og selvom skorpen bliver tyk og sprød er det nu også godt (og sundt!) at supplere det med lidt knas fra nogle kerner. 60g solsikkekerner giver er forholdsvis neutralt brød, mens 60g græskarkerner gør det mere eksotisk - men begge er fantastiske alternativer.\nBrød i gryde\nEr der nogen der ved om man kan bruge en uglaseret stegeso? Hænger brødet mon i eller? Hilsen Karin\nHej Karin Jeg bager brødet i en uglaseret stegeso, og er soen varm nok (har den stået i ovnen, mens ovnen varmer op), hænger brødet ikke i. Resultatet bliver fantastisk. Det er virkelig verdens nemmeste og bedste brød!\nJeg har brugt en glas-stegeso. Jeg smurte el. penslede ikke og der var overhovedet ingen problemer. Brødet blev super og hængte ikke i. Ole Viller, Randers\nTil besøgende fra dailyrush\nJeg har set at jeg har en del besøgende fra tråden: http://www.dailyrush.dk/boards/1460/topics/73746/pages/1/ Der er en del relevante spørgsmål som jeg lige vil svare på her. "Hvad sker der for pøllestemningen i den video der." Øh ja det ved jeg altså ikke :-) Jeg forsøger at speake neutralt så man kan se videoen flere gange uden at blive alt for irriteret. Min jyske accent trænger nok igennem. "Jeg prøver at blande ca. 30% durum mel i næste gang. Jeg tror det gør brødet en anelse mere rustikt." Man kan sagtens blande noget grovere mel i. Grovere mel ændrer smage, men gør samtidig brødet mere kompakt. Selv bruger jeg ikke mere end 25% grov mel i den her slags våde brød. Durum syntes jeg dog ikke gør så meget for brødet. prøv spelt, rug eller fuldkornshvede i stedet for. "Jeg har heller ikke en støbejernsgryde. Jeg tog min største gryde og fjernede plastikhåndtagene.. Det fungerede perfekt." Det behøver ikke være støbejern, men det har en tendens til at lykkedes oftere i en støbejernsgryde. "Sådan et brød koster.. 10-15 kr. at lave + lidt strøm til ovnen? " 625 gram mel til 4 kr kg = 2,50. (Ja det billigste mel er fint.) vand og gær 0,10 kr. Komfur i en time. Måske 2 KW = 3 Kr. Så en pris på 6 kr er højt sat. "Husk at stryge lidt mel over dejen inden den ryger i ovnen. Det ser rigtig godt ud, når brødet kommer ud igen. " Det er bedst med lidt grov mel til at vende den våde dej i. Jeg plejer at bruge durum, rismel eller fuldkornshvede. Det får dejen til at slippe bedre. "Blasfemi. Helt klart plagiat af brød biblen. " Nope. Jeg har aldrig læst den. Jeg påstår dog ikke at jeg har fundet på opskriften fra bunden af. Den er en kombination og videreudvikling af andre opskrifter. Ligesom alle andre bageopskrifter. "#29 tror det er pga gryden skal være forvarmet. Det er lidt svært når dejen hæver i den! Hvorfor den skal forvarmes aner jeg ikke" Ellers brænder brødet fast i gryden. En varm gryde får vandet til hurtigt at fordampe fra det dej der rører gryden. Dampen forhindrer at dejen brænder fast. Tænk på vandperlerne på en varm pande, det er lidt det samme. Når vandet så er fordampet er dejen tår, og brænder derfor stadigvæk ikke fast. Så den varme gryde er vigtig. "Skal dejen hæve i køleskabet eller ved stuetemperatur?" Jeg hæver det altid ved stuetemperatur. Du kan dog godt lade dejen overnatte i køleskabet. Det bliver den kun bedre af. Der er i øvrigt mere om bagning her hvis det har interesse: http://www.kvalimad.dk/artikler/broedbagning-teknik-og-metoder\nHæve op i kold gryde...\nJeg har brugt en gryde med teflon (billigste med låg fra Ikea)og også forsøgt med at hæve dejen op anden gang direkte i gryden fra kold af. Den sidder ikke fast efter bagning og brødet bliver ok. Vh Hans\nHej Max Jeg har med held flere gange bagt dette brød i en stegeso og en mindre støvejernsgryde, men for nyligt købte jeg en 4,8 l. støbejernsgryde med emaljebelægning hos Grillbutikken, og ville selvfølgelig afprøve den også. Første gang gik det godt, men siden har jeg ikke kunnet få brødet ud, når jeg har bagt i gryden. Har selvfølgelig læst dine FAQ, og denne gang fik gryden 2 timer ved 250 grader, inden dejen kom i, for at være 100% sikker på, den var varm nok, men alligevel er næsten hele bunden brændt fast, og brødet er ødelagt. :-/ Ved du, hvad det ellers kan skyldes, for gryden ER jo varm nok. Er det sipelthen grydern, der ikke er god nok?\nhar I prøvet en Römertopf ?\nAbsolut Verdens Bedste Brød ! Har ikke bagt på anden vis siden jeg læste din opskrift . Genialt ! Har læst alle kommentarerne om at bruge gryde. Da jeg ikke har en sådan, der kan gå i ovn, har jeg istedet brugt en Römertopf. Den er bare helt genial til dette. Har også en aflang facon, så man får de " rette " skiver. Skal ikke have helt så lang tid i ovnen som i en gryde. v.h Hanne A.\nSurdejs smag til Verdens Bedst Brød\nHej Max, først og fremmest tak for en fantastisk side - jeg har snart haft glæde af rigtig mange af dine opskrifter! I forhold til opskriften på Verdens Bedste Brød, faldt jeg over en opskrift tilsvarende din fra en bager fra New York. Her stod der at man kunne "snyde" med verdens bedste brød, ved at erstatte 1/3 af vandet med øl, samt tilsætte 1 spsk eddike for på den måde at opnå smagen af surdej i brødet. forslag hermed givet videre. Jeg har selv 2 drenge som er meget glade for Kinder Mælkesnitte, jeg har derfor tænkt på om ikke det var muligt at lave dem selv. De opskrifter jeg har fundet på nettet har ikke rigtigt smagt hen af dem man køber - langt fra, også fordi fyldet ofte blot er æggehvide med sukker og vanilie. Jeg tænkte derfor om man kunne anvende din opskrift på smørcrem - udgaven tilsat kagecrem. Som "brød" måske opskriften på chokolade cupcakes, men her skal der dog tilsættes honning og kanel. Har du nogne idé i den sammenhæng, kan dejen fra cupcakes anvedes, eller hæver den for meget op? Den skulle nok bages i en brødform og så deles med sytråd efterfølgende. Blot en tanke. endnu en gang tak for en super side. Mvh Michael\nDesværre. Ingen specialviden om kindersnitte.\nHej, jeg bruger opskriften således: - kl 23 blander jeg som beskrevet. skål står overdækket på køkkenbord i 20 timer. - kl 19 næste dage vælter jeg dejen ned i den varme gryde og bager som i opskrift. Sådan har jeg gjort de 4 sidste gange. Sparer altså den der mellemblanding. ENDNU LETTERE. vh Erik\nAt bage om morgenen inden arbejde\nHej og tak for nogle fantastiske videoer og opskrifter! Jeg synes at jeg læste et sted at du typisk slår dejen op om aftenen og bager om morgenen, hvilket ville passe mig glimrende. Men når jeg tænker på hvordan min hverdag/weekend ser ud, så har jeg svært ved at se hvordan de to efterhævningstimer kan lade sig gøre, hvis ikke jeg skal stå op 2-3 timer før for at sætte brødet til hævning, eller stå op f.eks. kl 6 i weekenden for at kunne bage brød til morgenmad kl 9. Er der nogen måde man kan komme omkring efterhævnignstiden? Evt. lade den efterhæve natten over på køl?\nHej. Jeg har købt mig en fin Voss-ovn med dampfunktion. Den går kun op til 230 grader men har til gengæld en bagefunktion med fugt (der dog anbefaler en maxtemperatur på 185 grader. Kan du give en anbefaling til, hvordan man bager det her brød i en sådan ovn.\nhøj temperatur og damp på de første 20 minutter.\nKan man lave dette brød med en "våd fordej" som i opskriften fra dit franskbrød???\nDet er faktisk det man allerede gør. Så der er ingen grund til at gøre den mere kompliceret. Du kan lægge den i køleskabet i 8-12 timer. Det forbedrer den lidt. Men ikke meget.\nFantastik side..:) Har længe gerne villet afprøve denne opskrift - men været i tvivl om jeg kan bruge mine gryder. Det er Le Creuset gryder. Ved du om de kan bruges / holde til den høje temperatur? (her tænker jeg mest på lågets "håndtag"..:) Mvh Anne


Økonomiske sundhedstegn - kunsten.nu - Online magasin og kalender for billedkunst\nBillede fra Stefanos Tsivopoulos’ installation History Zero and the Alternative Currencies: An Archive and a Manifesto, 2015. Foto: Rolling Jubilee, 2012\n10 feb 2017 6 aug 2017\nUdstillingen Show Me the Money! undersøger mulighederne for den globale økonomi ved at kigge fremad i alle retninger på én gang. At den gør det uden at blive dystopisk, tjener den til ære.\nDen 28. januar i år kunne man i Dagbladet Information læse oppositionens leder Mette Frederiksens syn på den danske økonomi og herunder kapitalismens tilstand. Diagnosen var klar; patienten er syg, og skal den danske økonomi rustes mod globaliseringens konsekvenser er der behov for en sund kapitalisme. Årets tema på Museet for Samtidskunst i Roskilde er netop globale økonomier, og første udstilling i rækken er kurateret af Anne Julie Arnfred under titlen Show Me the Money!\nOmend udstillingen ikke tilbyder færdigproducerede sandheder sætter flere af værkerne netop fingeren på både sygdoms- og sundhedstegn ved forskellige kapitalistiske systemer og falder overordnet i tre kategorier: De der undersøger globale økonomiske strukturer, de der beskæftiger sig med betalingsmidler, og de der kigger på tingenes værdi. Endelig synes enkelte værker at være iklædt temaet til anledningen og bidrager ikke rigtig til den store fortælling.\nCooking Sections: An Old World In A Former New World, 2016. Foto: Cooking Sections\nPå museets øverste etage dominerer værket An Old World In A Former New World (2016) af den Londonbaserede duo Cooking Sections, der inviterer den besøgende til at sætte sig i en fjernbetjent ‘lazy chair’, blive lænet tilbage og drømme sig til det Caribien, der blafrer roligt foran på et lamelgardin. Dykker man længere ned i værket, finder man ud af, at det prøver at mime en situation hos caribiske ejendomsmæglere, og fortælle hvordan der med store pensionsfondes mellemværende foregår en form for re-kolonialisering af landene i form af enklaver for eksempelvis britiske, franske og hollandske pensionister.\nMan kan næsten høre C.V. Jørgensens Costa Del Sol for sit indre øre, men i modsætning til dette ensidigt perfide angreb på pensionisterne forsøger An Old World In A Former New World også at kaste lys på pensionsfondenes grønne samvittighed og deres rolle i den globale økonomi.\nSpørgsmålet er, om der er noget lignende på spil hos Inuk Silis Høegh og Asmund Havsteen-Mikkelsen i Join the Greenlandic Forces (2005). Performanceværket, der i sin tid fik en del opmærksomhed, fremtræder her i noget mere statisk form og med et forskudt tyngdepunkt. Indkaldelsen til det selvstændige Grønlands nationalforsvar er trådt i baggrunden til fordel for et fokus på adgangen til- og udvindingen af de mineralrigdomme, der befinder sig i den grønlandske undergrund.\nSet sammen med Cooking Sections værk opstår der en fælles diskussion om forholdet mellem økonomi, natur og ikke mindst adgangen til begge. At en øget militær tilstedeværelse omkring Arktis meget vel i en nær fremtid kan aktualisere værket yderligere, gør det ikke mindre relevant.\nVærket var oprindeligt en del af den græske pavillon på Venedigbiennalen i 2013. Stefanos Tsivopulos, History Zero: Alternative Currencies. An Archive and a Manifesto, 2013, Tryk på finer, del af installation med publikum. Foto: Frida Gregersen\nVælger man at sætte sig på bænken i den græske kunstner Stefanos Tsivopoulos’ værk History Zero: Alternative Currencies. An Archive and a Manifesto (2013), kan man ikke se det. Til gengæld kan man kigge ud af vinduet og tage sig en pause fra hvad, der kan opleves som et udmattende og meget musealt værk.\nDette kan ses som en kommentar til et traditionelt forhold mellem værk og beskuer, men en rød tråd i værket er også den opfindsomhed, der opstår af nød, når man har ryggen mod muren. Som titlen antyder er værket et arkiv over alternative betalingsformer – herunder bitcoins og mobil taletid – og rummer også en del kritik af skyggesiderne i de etablerede økonomier. History Zero er dog først og fremmest et arkiv over løsninger – ikke problemer.\nDer er noget mere smæk på farverne i udstillingens første rum. Væggene er dækket af den tyske kunstner Philip Wiegards værk Zucht (2015), der består af et tapet fremstillet af børn i alderen 7-15 år og lægger op til en refleksion over børnearbejdets rolle i det kapitalistiske system – et absolut alvorligt sygdomssymptom. Formmæssigt trækker værket tråde til både Ai Weiwei og Daniel Buren, men konceptuelt virker det for søgt, og mønstret tapet, der ikke passer sammen i banerne, er sjældent en fryd for øjet. Tapetet danner desuden baggrund til de seneste inkarnationer af SUPERFLEX’ plakatserie Euphoria Now (2015-17).\nBørneværelset med Philip Wiegards tapet, Nanna Abells ballonpinde og SUPERFLEX’ plakater. Udsnit af udstillingen. Foto: Frida Gregersen\nDe sidste pengesedler\nPlakaterne, der er en slags modstykke til den ikoniske filmplakat fra Francis Ford Coppolas Apocalypse Now (1979), spiller på dualismen dommedag/eufori og er inspireret af Brion Gysin og William Burroughs Dreamachine (1960’erne), hvis formål er at fremmane en placebo-rus hos beskueren, hvis denne lukker øjnene i værkets nærvær. Plakaterne har et farveforløb, der baserer sig på farverne i en bestemt valuta, og i Roskilde er det de danske, norske og svenske kroner, der lægger palet til.\nDesværre mister plakaternes udtryk en del ved at være rammet ind og hængt pænt op. På galleriet i Basel hang de mere skødesløst i flere eksemplarer side om side som sat op med kost og klister i løbet af natten. Det gav dem et mere aktivistisk præg og gav udtrykket en relevant flygtighed.\nAstrid Myntekærs installation viste sig a være en prøvelse for anmelderen. Astrid Myntekær, Sweet Dreams, 2017, Video- og lydinstallation. Foto: Frida Gregersen\nPengesedler er også et centralt omend fraværende objekt i Astrid Myntekærs værk for tre skærme og en højtaler, Sweet Dreams (2017), og det deler i det hele taget flere berøringsflader med SUPERFLEX’ plakater. Der hersker nemlig en postapokalyptisk stemning i Myntekærs videoinstallation, hvor asken daler foran tre hæveautomater, der tager sig ud som artefakter fra et historisk museum. Lydsiden af værket har til formål at være beroligende, hvis ikke ligefrem søvndyssende og spiller åbenlyst også på drømmetilstanden. Denne anmelder blev dog utilpas og irritabel af de hviskende stemmer og anså det for noget af en prøvelse af tilbringe længere tid med Myntekærs installation.\nEjendele kan mærkes fysisk og registreres på evenythingforever.org. Rune Brink, Everything Forever, 2017, Database, registreringsværktøj, jutegjord og genstande. Foto: Frida Gregersen\nRespekt for tingene\nNår Nanna Abell tager undseelige ballonpinde og ophøjer dem til kropsstore bronzeskulpturer I værket B-LOONY (2017), sætter hun fokus på tingenes oplevede værdi – ikke mindst i en museumskontekst. Ophøjelse af tingene er også, hvad der er på spil i Rune Brinks databaseværk Everything Forever (2017). Brink tilbyder digitale og analoge værktøjer til at mærke og registrere ejendele på for derigennem at knytte dem tættere til deres ejer.\nFormålet er at skabe et mere ansvarligt og forpligtende forhold til tingene, og ligesom hos Abell fornemmer man en generel kritik af brug-og-smid-væk-kulturen, men værket rummer også en uhyggelig ensretning og besvarer ikke rigtig spørgsmålet om, hvad der bliver af alt det uregistrerede.\nSpørgsmålet er også, om ikke ophøjelse af ting foregår gennem brug snarere end registrering.\nGemt lidt væk i et mindre rum bag skranken står Ellie Harrisons salgsautomat Vending Machine (2009) og forsøger at gøre sig ubemærket. Automaten er forbundet med en nyhedsstrøm fra BBC, og hver gang der forekommer et ord, der relaterer til økonomisk krise udløser den en pose chips. Umiddelbart kan værket skuffe lidt, da det bare står der og gør som beskrevet, men så er det væsentligt at overveje, hvad værket ikke gør. Det er nemlig ikke muligt at få en pose chips, ved at smide mønter i automaten, og dette – ikke at have adgang til fødevarer, når det passer os – er situationen, der er ved at være en usædvanlighed – ikke mindst i storbyerne.\nEllie Harrison, Vending Machine, 2009. Foto: Ellie Harrison\nShow Me the Money! kan efterlade den besøgende med et kaotisk indtryk, og stilistisk peger udstillingen da også i mange retninger, men fælles for de væsentligste værker er der en vilje til at se muligheder i stedet for at fokusere på uretfærdigheder eller undertrykkende strukturer. Hvem ved, måske er der endda inspiration til en politikers idékatalog om sund kapitalisme.


Fodboldperformance.dk | Privatlivspolitik\nDisse Betingelser er gyldige fra 1. juni 2018 og erstatter alle tidligere versioner.\nJacob har en Bachelor i Sports Science fra Aalborg Universitet og har nu også en kandidat i Sports Science. Derudover har Jacob adskillige certificeringer på højt international niveau såsom ICANS Nutritional Medicine Profiler, Poliquin BioSignature Level 1, Poliquin Performance Specialist (PICP) Level 2 samt Precision Nutrition Exercise & Sports Nutrition.\nOver de sidste 6 år har han specialiseret sig i online & personlig træning og har arbejdet med mere end 500 klienter, og hjulpet dem med at tabe fedt, opbygge muskelmasse og ændre livsstil. Ligeledes har Jacob hjulpet både mandlige og kvindelige professionelle fodboldspillere på højeste niveau i ind- og udland, håndboldspillere og andre atleter med performance optimering gennem bedre kost og træning. Med Jacob som træner, handler det ikke bare om at løfte vægte og spise efter en kostplan, men om at optimere din sundhed, så din krop giver dig de resultater du fortjener!\nJacob og teamet bag, har derfor til formål at gøre sit bedste, for at hjælpe dig, med dine mål, problematikker og hvad der ellers måtte være.\nVores programmer og tillægsprodukter/ -ydelser tilbydes både til det private og erhverv.\nAl brug af vores Programmer og tillægsprodukter/-ydelser er underlagt disse betingelser og vores privatlivspolitik (Betingelser), som du (Kunden) skal acceptere for at bruge Programmerne og alt indhold herunder.\nVed at bruge vores Programmer accepterer du disse Betingelser, og du bekræfter, at du overholder alle gældende love og regler for brugen. Hvis du ikke kan acceptere Betingelserne, skal du straks navigere væk fra vores Website, og afstå fra at bruge vores Programmer.\nVores programmer tilbydes til personligt brug, dvs. du må hverken distribuere, ændre, offentliggøre, genbruge, fremsende eller på anden vis bruge materiale og indhold der findes i vores programmer til trejde part uden vores skriftlige samtykke. Deling af resultater, eller din anvendelse af programmerne i din hverdag er dog tilladt uden samtykke.\nDu må derfor gerne linke til og eller anbefale vores Programmer, men du skal overholde reglerne om ophavsret og tydeligt angive os som kilde.\nSelvom vi gør vores bedste for at give opdaterede og præcise oplysninger, kan der forekomme prisændringer, utilsigtede fejl og lignende på vores Programmer, og vi gør derfor opmærksom på, at alt indhold i vores ydelser tilbydes ”som det er” uden garantier for fuldstændighed eller korrekthed og uden indeståelser af nogen art. Dog, hvis fejl findes, rettes de med det samme, og herigennem løses det gennem dialog mellem Fodboldperformance og kunden. Vi fraskriver os alt ansvar for brugen af vores produkter/ydelser.\nKunden må hverken helt eller delvist overdrage sit medlemskab/program til tredjemand uden skriftligt samtykke med fodboldperformance.\nAlle priser er angivet i danske kroner og er inkl. moms. Ændringer i valutakurser, afgifter, forsikring, nettoprisindekset eller andet medfører, at Fodboldperformance kan justere priserne, således at Fodboldperformance stilles uændret. Fodboldperformance har i øvrigt ret til at ændre sammensætning, indhold og priser på produkter og medlemsskaber med varsel på e-mail samt ved opslag på vores sociale medier/websites.\nFaktureringsperiode og betalingstidspunkt fremgår af den enkelte abonnementstype. Medmindre andet udtrykkeligt er aftalt eller fremstår i abonnementsvilkårene, opkræves abonnements beløbet forud for hver måned.\nVed indgåelse af en abonnementsordning giver Kunden automatisk Fodboldperformance lov til løbende at trække abonnementsbeløbet ved hjælp af Kundens kort. Hvis der gøres brug af tillægsydelser eller udvidede funktioner, accepteres samtidig at der skal betales for disse tillægsydelser eller udvidede funktioner særskilt.\nVi tager følgende betalingskort: Dankort, Visa, MasterCard, Maestro, JCB og American Express via Stripe.com\nDisse Betingelser gælder så længe Kunden har en konto, der giver adgang til medlemsskabsiden eller tillægsydelserne.\nFortrydelsesret ved køb af medlemsskab\nTræningsprogrammer og kostplaner er udarbejdet ud fra dine mål, og kan downloades så snart købet er trådt i kraft, hvorfor udarbejdelsen af disse er omfattet af forbrugeraftalelovens § 18, stk. 2, nr. 13., som lyder på: "levering af digitalt indhold, som ikke leveres på et fysisk medium, hvis udførelsen er påbegyndt med forbrugerens forudgående udtrykkelige samtykke og anerkendelse af, at vedkommende dermed mister sin fortrydelsesret".\nDer gælder således ingen fortrydelsesret efter køb af medlemsprogrammet. Opsigelsen kan derimod ske når som helst - i tilfælde af du fortryder dit køb, er det kun første måned du er bundet til, da produktet er modtaget af dig som kunde, og du derfor ikke kan "tilbagelevere" produktet. Disse betingelser gælder både månedligt abonnement samt års abonnement.\nDu kan opsige eller ændre dit abonnement, hvis dette ønskes. Bekræftigelse af din opsigelse kan vare op til 2-3 arbejdsdage.\nHvis opsigelse ønskes, skal kontakten ske direkte til: support@fodboldperformance.dk - Hvis henvendelsen sker til andre kanaler tages der forbehold for længere behandlingstid. Medlemsskabet ophører så snart opsigelsen er trådt i kraft.\nFodboldperformance har ret til frit at overdrage sine rettigheder og forpligtelser overfor Kunden til koncernforbundets selskab eller tredjemand.\nFodboldperformance har endvidere ret til at bruge underleverandører, herunder bl.a. til opbevaring af data.\nDe informationer du indtaster i vores spørgeskema eller på anden vis deler med os behandles fortroligt og kan kun videregives til tredjemand hvis der er tale om offentligt tilgængelige oplysninger, hvis vi har modtaget oplysningerne udenfor fortrolighed, hvis vi bliver pålagt at gøre det af en myndighed eller domstol, eller hvis vi skønner det er rimeligt i forbindelse med myndighedskrav eller lignende. Fodboldperformance kræver, at enhver offentlig instans, der anmoder om kundedata, følger alle gældende love, regler og procedurer for anmodningen.\nBetaling trækkes månedligt ud fra den dato produktet er købt. Medlemsskabet ophører så snart opsigelse er trådt i kraft, og du vil ikke få det resterende beløb retur. Års abonnementer trækkes årligt. Ved fortrydelse henvises til afsnit "fortrydelsesret ved køb af medlemsskab" samt "opsigelse".\nVed manglende betaling, sendes en påmindelse om betaling. Besvares mailen eller gennemføres betalingen ikke efter 2 dage, sættes dit medlemsskab på pause. Hvis betalingen aldrig gennemføres, sendes en faktura på den manglende betaling samt et rykkergebyr på 100 kr. Din konto vil også blive lukket, indtil betalingerne er i orden.\nKunden har til enhver tid fuld adgang til sin egen konto. Hvis abonnementet opsiges, vil det medføre, at Kunden ikke længere har adgang til de data, som er en del af programmet. Kundens data vil blive slettet ved opsigelse - dog bevares kundens mail.\nFodboldperformance forbeholder sig retten til at opdatere og ændre på medlemsskabssiden og programmer m.v. Det tilstræbes at udføre disse opdateringer, så de ikke er til gene for Kunden. I enkelte tilfælde kan det dog være nødvendigt at lukke for adgangen til medlemssiden mens opdateringer foretages. Dette ses dog sjældent at være tilfældet. Fodboldperformance tilstræber højest mulig driftsstabilitet for medlemsskabsiden, men garanterer ikke for denne.\nBrugen af vores programmer og andet adgang til oplysninger foregår helt på eget ansvar. Fodboldperformance kan hverken holdes ansvarlig for direkte eller indirekte tab, skader eller lignende der måtte opstå i relation til brug af og adgang til medlemsskabssiden og dens indhold.\nMedmindre andet er udtrykkeligt angivet, ejer Fodboldperformance ophavsretten og andre immaterielle rettigheder til websiden og alt materiale på medlemsskabsiden og alt derved. Al brug af programmerne, videoer osv. kræver vores skriftlige samtykke.\nKunden giver Fodboldperformance og vores samarbejdspartnere og underleverandører ret til at bruge materiale og data der uploades af Kunden i det omfang det er nødvendigt for, at vi kan drive og udvikle websiden og vores produkter samt til markedsføring. Kunden indestår for, at materiale der uploades, hverken krænker tredjemands rettigheder eller er i strid med gældende ret.\nFodboldperformance kan til enhver tid ændre og opdatere disse Betingelser og oplysninger om rettigheder. De gældende Betingelser vil altid være tilgængelige på vores Websites. Brug af programmet og/ eller vores Websites efter en ændring af Betingelserne, betragtes som Kundens accept af de ændrede Betingelser.\nOpstår der uenighed mellem kunden og Fodboldperformance skal uenigheden afgøres efter dansk ret.\nFodboldperformance modtager betaling med VISA-Dankort, alle VISA betalingskort og alle Mastercard betalingskort. Betaling vil blive trukket når købet gennemføres. Alle beløb er i DKK. Danske kroner og er incl. moms.\nFodboldperformance anvender godkendt betalingsserver, der krypterer alle dine kortoplysninger med SSL (Secure Socket Layer) protokol. Det betyder, at man ikke kan aflæse dine informationer.\nT-shirts bliver købt af dig som kunde på PRE-ORDER. Dette indebære derfor, at produktionen bliver sat i gang, så snart købet gennemføres, hvilket betyder en længere leveringstid. Så snart pakken med t-shirts ankommer, sendes produktet videre til dig som kunde. DAO anvendes til sending af pakkerne. Her er leveringstiden 1-2 dage. Gratis fragt indebære levering til nærmeste pakkecenter.\nEr reklamationen berettiget, refunderer vi dine (rimelige) fragtomkostninger. Varen skal altid sendes tilbage i forsvarlig emballage, og husk at få en kvittering for afsendelse, så vi kan tilbagebetale dine fragtomkostninger. Ved Reklamation anbefaler vi at sende tilbage via vores returportal som ved ombytning og returnering, da vi på denne måde betaler på fragten.\naf produktet til: support@fodboldperformance.dk\nFodboldperformance, (Christian Strøm)\nVesteraa 26 A1\nReturneringsforholdene skal være aftalt på forhånd via mail.\nFortrydelsesfristen udløber 100 dage efter den dag, du har modtaget din vare. Hvis du har bestilt flere forskellige varer i én ordre, men de leveres enkeltvist, løber fristen fra den dag, hvor du modtager den sidste vare. Fristen indebærer, at du har 100 dage fra modtagelsen, til at give os besked om, at du vil\nMeddelelsen skal gives pr. mail på support@fodboldperformance.dk. I meddelelsen skal du gøre os tydeligt opmærksomme på, at du ønsker at udnytte din fortrydelsesret.\nHvis varen er prøvet udover, hvad der er beskrevet ovenfor, betragter vi den som brugt, hvilket betyder, at du ved fortrydelse af købet kun får en del eller intet af købsbeløbet retur, afhængig af varens handelsmæssige værdi. For at modtage hele købsbeløbet retur, gør det samme sig gældende, som ved køn i en fysisk butik. Du må afprøve varen, men ikke tage den i egentligt brug.\nHvis du fortryder dit køb, får du dine penge tilbage. Hvis varen er værdiforringet, fratrækker vi det beløb, du hæfter for. Vi refunderer alle betalinger modtaget fra dig, herunder leveringsomkostninger (dog ikke ekstra leveringsomkostninger i de tilfælde, hvor du har valgt en anden leveringsform, end den billigste form\nfor standardlevering, som vi tilbyder), senest 14 dage fra den dag, hvor vi har modtaget din besked om, at du vil fortryde aftalen.\nHvis du ønsker at give os feedback, eller hvis du har spørgsmål eller bekymringer, eller hvis du ønsker at udøve dine rettigheder vedrørende dine personoplysninger, skal du kontakte Kundeservice eller vores databeskyttelsesmedarbejder på mailen: support@jacobstroemfitness.com


Dekoder print - Sporskiftet\nSkrevet af Kim Stapelfeldt Onsdag d. 26/5/2021 - 20:34 Vist 595 gange\nEr der forhandlere i Danmark, der sælger færdige dekoder-print ?\nAltså det print man monterer en dekoder i, hvis det er et gammelt analog lokomotiv, man vil ombygge til digital.\nZimo & ESU laver dem, men jeg kan ikke umiddelbart finde nogen forretning der har det på lager.\nEller findes der måske bedre alternativer ?\n« Z21 forskydning af adresse ? Heljan MX DC digital konvertering til AC-d. »\nSkrevet af Bent_P Onsdag d. 26/5/2021 - 21:36\nSkrevet af ChrisHansen Tirsdag d. 15/6/2021 - 15:53\nJeg kender desværre ikke nogen, med er selv på udkig efter et prisvenligt alternativ, så sig endelig til, hvis du finder noget godt.\nLogistik hos Moodings.\nSkrevet af Kim Stapelfeldt Tirsdag d. 15/6/2021 - 18:49\nJeg har besluttet mig for dem der linkes til her :\nDer findes et hav af muligheder, har jeg efterfølgende fundet ud af, men tænker, at ESU er at anerkendt fabrikat, så der må kvaliteten være i orden\nSkrevet af pejft Tirsdag d. 15/6/2021 - 19:27\nHusk at print og dekoder skal passe sammen 21mtc "er ikke" 21mtc. Märklin og ESU udviklede standarden sammen, men blev alligevel ikke helt enige, så der er to standarder: Märklin (Europa og NEM) og EUS (USA og NMRA). ESU leverer adaptere til begge standarder. Dem du linker til hos Odense Hobby kræver en dekoder efter ESU/NMRA standard.\nSkrevet af gejo Tirsdag d. 15/6/2021 - 19:56\nPeter, jeg er ked af at skulle korrigere dig, men ESU følger NEM og Märklin NMRA normen, men forskellen er vigtig i forhold til placering af funktionsudgangene.\nSkrevet af pejft Tirsdag d. 15/6/2021 - 20:20\ntak for korrektionen, jeg fik lige byttet om. Pointen er den samme, som du skriver. Dekoder og montageplade skal følges ad.\nSkrevet af Bent_P Tirsdag d. 15/6/2021 - 20:33\nSå simpelt er det desværre ikke. Märklins dekodere var oprindeligt uden forstærkede Aux3 og 4, vilket er nødvendigt i lokomotiver med softdrive/sinus motorer og tidligere modeller af ellokomotiver med destinationsskilte og fjernlys. Det var oprindeligt ESU der lavede dekoderne til Märklin. Da Märklin gik væk fra sinus motorerne og selv begyndte at bygge dekodere lavede de dem med forstærkede Aux3 og 4. I dag laver Märklin dekodere af begge typer. Det samme gør ESU, som laver deres MKL dekodere. NEM standarden blev først lavet efter Märklin begyndte selv at lave dekodere og NMRA's anbefalinger (ikke en norm, kun anbefaling), var stort set fra starten at undgå at bruge dekodere med 21 pins stik. NEM normerne angående dekodere er for øvrigt udgået og erstattet af RCN, idet morop alligevel ikke kunne styre dem og arbejdede alt for langsomt. Derfor har railcommunity taget over.\nSkrevet af Kim Stapelfeldt Tirsdag d. 15/6/2021 - 22:38\nSå blev forvirringen lige total, her hos mig...\nJeg kører DC - Hvilken 21 pins dekoder benytter man "normalt" der ?\nJeg har før holdt mig til 8 pins, men syntes gerne jeg vil have lidt flere funktioner på.\nSkrevet af pejft Tirsdag d. 15/6/2021 - 23:06\ndu kan anvende Märklin eller ESU med print fra samme producent. Du har flest CVer at justere i hos ESU. Märklin er billigst, da pladen følger med.\nSkrevet af Bent_P Tirsdag d. 15/6/2021 - 23:10\nKim. Du springer let og elegant hen over forvirringen med det 21 polede stik og rykker direkte til den stiktype de fleste producenter bruger i dag PluX22. Der er alle 9 udgange forstærkede, vis du køber en ESU dekoder.\nSkrevet af Togsøn Onsdag d. 16/6/2021 - 10:38\nHer Bent, så kan der leges med ihvertfald 9 udgange til rådighed.\nESU Print Plux22 51958: http://www.esu.eu/en/products/accessories/adapterplatinen/plux22-adapter-board-1/\nSkrevet af Kim Stapelfeldt Lørdag d. 19/6/2021 - 8:59\nTak for de mange gode indlæg - Så er der noget at arbejde videre med her...\nSkrevet af LasseSteen Onsdag d. 7/7/2021 - 19:12\nHvis der er noget der skulle være interesseret, så sælger jeg et lokomotiv print / styreeprint fra et helt nyt Roco lokomotiv købt i Q2 i år. Printet er udstyret med et 21 polet NEM stik til dekoder og jeg kan medlevere blindplug (hvis det skulle ønskes.)\nRoco reservedels nummer: 141548\nSend mig gerne en privat besked herinde, hvis du skulle være interessant\nDer er i øjeblikket 1 bruger og 22 guests online.


Hjernesagen har udviklet en PowerPoint til fagpersoner, der arbejder med børn og unge, der har en forælder med en hjerneskade.\nSenest opdateret: 04. december kl. 11:25\n”Jeg prøver at trække mig lidt tilbage for at passe på mig selv, men det er svært”.\n”Jeg er jo vant til, at det er min far, der bestemmer. Nu er det som om, det hele er forbyttet.”\nCitaterne stammer fra Hjernesagens netværksmøder for børn og unge, der har en hjerneskadet far eller mor. De fortæller alle, at der stort set ikke er nogen opmærksomhed på deres særlige problemer, og at de har svært ved at finde støtte og hjælp.\nBørn og unge har brug for den gode samtale\nMaterialet her er skrevet til fagpersoner, der arbejder med mennesker med hjerneskade. Vi håber, at I vil drøfte det i personalegruppen, og at det vil inspirere til at have et særligt fokus på de hjerneskadedes børn og give dem den støtte, de har så hårdt brug for.\nOmsorg for børn og unge, der har en hjerneskadet mor eller far - PowerPoint\nOmsorg for børn og unge, der har en hjerneskadet mor eller far - pdf\nPjecer til familien\nHjernesagen har desuden udgivet to pjecer om at være barn eller ung og have en hjerneskadet far eller mor. Den ene pjece kan læses af de unge selv, og den anden er skrevet til forældrene. Der er blandt andet pædagogiske tegneserier om hjerneskader og deres konsekvenser, som man kan bruge som udgangspunkt for en samtale.\nKlik på billederne for at finde pjecerne i webshoppen.


Gambrinus Hotel - Hotel i Rom\nVia Piave, 35, 00187 Rome, Italien\nDet 4-stjernede hotel Gambrinus ligger i en forholdsvis rolig og atmosfærefyldt del af Roms historiske centrum og tæt på flere spændende pladser og seværdigheder. I kort gåafstand fra hotellet finder du den legendariske Via Veneto, parken Villa Borghese, den historisk interessante byport Porta Pia, men også det lokale fødevaremarked på Piazza Alessandria, hvor de lokale romerske husmødre køber ind.\nLige uden for hotellet kører der bus til hovedbanegården Stazione Termini, som ligger i en afstand af ca. 800 meter. De nærmeste metrostationer ligger i samme afstand, mens der er mange lokale busser i umiddelbar nærhed.\nPå hotel Gambrinus er der døgnåben reception, og personalet giver gerne gode råd, og hjælper med at bestille plads på restauranter, teaterbilleter, udflugter m.m. Der er elevator, lounge og bar, morgenmadsrestaurant med buffet samt gratis wifi i de fælles områder.\nHotellet har ialt 57 værelser som er inddelt i flere forskellige kategorier. Alle værelser er pænt indrettet, men varierer meget i størrelse. Værelserne har aircondition, tv, telefon, værdiboks, minibar samt bad med hårtørrer og strygefaciliteter.\nLæs om værelserne på Gambrinus Hotel